qundao/data-zh-poetry huggingface dataset:
施虞部敦甫寄诗问予卧病次韵奉答
作者：欧大任
朝代：明

萧斋偃卧即山林，门掩藜床岁月深。市里玉壶聊混俗，省中词客限同心。拥衾洛下书生咏，击节幽州马客吟。赖有故人相慰藉，不须重问橐中金。
无着上人青莲宇和邢太常
作者：欧大任
朝代：明

十方持锡此中回，精舍初成树始栽。梵罢篱门明月上，定时钟阜白云开。东林竹长霞为衲，西岳莲生石作台。策里楞伽还欲授，许询都讲几时来。
无锡盛生自燕京来游罗浮值予卧疾道园寄赠鄙句
作者：欧大任
朝代：明

为有千年约，宁知万里劳。罗浮邀葛令，沧海问卢敖。片雨山山叶，孤帆夜夜涛。天涯不相见，心寄大行高。
早出左掖过刘太史衍亨观经筵越裳二赋郊祀庆成诸诗
作者：欧大任
朝代：明

银鞍初系马，爱客一筵同。袖出河东赋，杯行碣石宫。辛盘花并綵，藜杖火犹红。何日看重席，谈经汉侍中。
早春寓南康官舍寄嘉祐寺禋上人
作者：欧大任
朝代：明

逢师岭下问三乘，几度吟诗绕佛灯。别后听莺官舍晚，每从闭处忆高僧。
早春过范京兆饮二首
作者：欧大任
朝代：明

肺病几时朝日边，百壶那送酒如泉。苦遭白发不相放，老去新诗谁与传。政用疏通合典则，地分清切任才贤。知君未爱春湖色，虾菜忘归范蠡船。广文先生饭不足，京兆田郎早见招。江上形容吾独老，天涯涕泪一身遥。雪山斥候无兵马，南海明珠久寂寥。綵笔昔曾干气象，便应黄发老渔樵。
早春过范京兆饮二首·其一
作者：欧大任
朝代：明

肺病几时朝日边，百壶那送酒如泉。苦遭白发不相放，老去新诗谁与传。政用疏通合典则，地分清切任才贤。知君未爱春湖色，虾菜忘归范蠡船。
早春过范京兆饮二首·其二
作者：欧大任
朝代：明

广文先生饭不足，京兆田郎早见招。江上形容吾独老，天涯涕泪一身遥。雪山斥候无兵马，南海明珠久寂寥。綵笔昔曾干气象，便应黄发老渔樵。
早秋同达水部集施虞部省中园亭得来字是日期曾缮部不至
作者：欧大任
朝代：明

署中凉色满池台，更有双尊出旧醅。濯露蔬劳园吏给，冒霜花为省郎开。边烽幸绝甘泉报，胡雁初从大漠来。寄问东曹词赋客，何时还共故人杯。
早秋登黎氏山楼
作者：欧大任
朝代：明

几年词客滞江关，高阁逢秋一解颜。风急白云多出岫，烟销黄鹤未归山。艰危好慰苍生望，供奉还陪紫禁班。后夜松门虚月色，曼容应自早知还。
早过卢沟桥
作者：欧大任
朝代：明

客行万里见金台，晓渡卢沟霁色开。听尽春鸿还策马，关门应笑弃繻来。
旷视楼
作者：欧大任
朝代：明

浮云荡胸过，远照延瞩明。江山极千里，信美登楼情。
明卿入贺携其二子至同敬美谦之出访报国寺
作者：欧大任
朝代：明

匹马趋朝自大梁，故人相见鬓苍苍。金门入簉千鹓鹭，珠树来栖两凤凰。五玉肃将虞后贽，三花欢上汉臣觞。共知太室搜书异，咫尺看君奏建章。
明明
作者：欧大任
朝代：明

太一明明，十二紫宫匡卫成，五岳泰华恒嵩衡。皇帝坐明堂，左右以股肱。群吏奉法，民不知兵。征繇息，庾禀盈。沐日浴月五谷生，烟火万里狗吠而鸡鸣。六七十翁敖户庭，自未尝至闾井行。比屋为宾主，妇子治糁羹。考钟拊鼓，弹丝吹笙。灵芝华华槃舞终，嘉福穰穰熙和蒸。为我谓客，且安坐而酌兕觥，今我不乐将何营。击壤游以嬉，天地惟曼宁。百昌并，四海正，陛下万载人太平。
易侍御学圃亭
作者：欧大任
朝代：明

君家樊圃恰三亩，学弄桔槔曾在手。胶东舍下闻讽音，山阳林中足沽酒。偶簪柱后惠文冠，忆灌汉阴烟水寒。今尊东夏儒宗业，未作于陵仲子看。
春中田庐作
作者：欧大任
朝代：明

卜居南冈下，榛曲带平津。桑麻二三里，墟落八九邻。前村夜来雨，晨兴事耕耘。日夕荷锄归，浊酒燃荆薪。掩户读我书，自谓羲皇人。怅望白云交，悠悠颍川滨。
春兴三首
作者：欧大任
朝代：明

帝城春色正堪怜，紫禁钟声度九天。已报旌旃临泰畤，更闻车骑幸甘泉。银涛朝涌三山日，珠树晴飘二室烟。万岁共听来献寿，千官争向从祈年。闻道祈灵下玉銮，春风扈从出长安。金泥已册崇高邑，宝鼎重开太一坛。乐府解传朱鹭曲，侍臣多戴鵔鸃冠。竹宫桂馆瞻依地，遥想蓬莱夜月寒。方士神君候祝釐，苍龙阙下拥朱旗。风回桂观炉烟袅，日闪芝坛扇影移。白帝始尊鄜畤礼，蒲池亲拜渭阳祠。独知圣主精禋意，时向郊丘讲盛仪。
春兴三首·其一
作者：欧大任
朝代：明

帝城春色正堪怜，紫禁钟声度九天。已报旌旃临泰畤，更闻车骑幸甘泉。银涛朝涌三山日，珠树晴飘二室烟。万岁共听来献寿，千官争向从祈年。
春兴三首·其三
作者：欧大任
朝代：明

方士神君候祝釐，苍龙阙下拥朱旗。风回桂观炉烟袅，日闪芝坛扇影移。白帝始尊鄜畤礼，蒲池亲拜渭阳祠。独知圣主精禋意，时向郊丘讲盛仪。
春兴三首·其二
作者：欧大任
朝代：明

闻道祈灵下玉銮，春风扈从出长安。金泥已册崇高邑，宝鼎重开太一坛。乐府解传朱鹭曲，侍臣多戴鵔鸃冠。竹宫桂馆瞻依地，遥想蓬莱夜月寒。
春别曲四首
作者：欧大任
朝代：明

寂寂青楼大道边，反反朱萼绮疏前。可怜万里关山月，无那房栊照独眠。门前江水去来潮，独下西洲路转遥。夜月葡萄萦锦树，春风杨柳拂河桥。自怜机上回文锦，偏恨堂前并蒂花。年华不及逢君色，春信何由到妾家。蛱蝶双双度晚风，鸳鸯两两小池东。愿随萧史升台上，恨逐嫦娥戏月中。
春别曲四首·其一
作者：欧大任
朝代：明

寂寂青楼大道边，反反朱萼绮疏前。可怜万里关山月，无那房栊照独眠。
春别曲四首·其三
作者：欧大任
朝代：明

自怜机上回文锦，偏恨堂前并蒂花。年华不及逢君色，春信何由到妾家。
春别曲四首·其二
作者：欧大任
朝代：明

门前江水去来潮，独下西洲路转遥。夜月葡萄萦锦树，春风杨柳拂河桥。
春别曲四首·其四
作者：欧大任
朝代：明

蛱蝶双双度晚风，鸳鸯两两小池东。愿随萧史升台上，恨逐嫦娥戏月中。
春夜同惟敬约卿集寿承学舍时休承将之吉水在坐同赋得寒字
作者：欧大任
朝代：明

庭阶仍系马，献岁聚长安。甲子新周朔，申公老汉冠。共推经术最，其奈鬓丝残。学馆荣三绝，儒林合二难。兴来题棐几，酒至出辛盘。墨竹烟光动，鱼灯海色寒。粤人千里思，楚客几回看。凤掖怜分袂，螺洲忆采兰。雪消梅粉路，月满杏花坛。他日江湖上，方知此夕欢。
春夜同朱子得沈伯英酌袁文谷邢子愿于子冲得人字
作者：欧大任
朝代：明

少别已三载，都亭把袂新。兕觥飞莫算，鸾烛坐偏亲。歌岂燕中侠，谈多稷下人。上林花事早，能几醉芳春。
春夜大雪骑过明卿邸中
作者：欧大任
朝代：明

山阴吾兴剧，一骑偶冲寒。栖凤银成阙，游龙玉作鞍。云中妆树出，空里散花残。为爱阳春曲，来同郢客看。
春夜山房听雨怀潜父彦国士鹄仲登四子二首
作者：欧大任
朝代：明

滴尽寒更睡不成，乍疑双瀑月中鸣。可堪独剪西窗烛，闲却山房夜雨声。听雨西堂夜寂寥，绿波芳草恨迢迢。东风解送离人梦，曾过溪南第几桥。
春夜山房听雨怀潜父彦国士鹄仲登四子二首·其一
作者：欧大任
朝代：明

滴尽寒更睡不成，乍疑双瀑月中鸣。可堪独剪西窗烛，闲却山房夜雨声。
春夜山房听雨怀潜父彦国士鹄仲登四子二首·其二
作者：欧大任
朝代：明

听雨西堂夜寂寥，绿波芳草恨迢迢。东风解送离人梦，曾过溪南第几桥。
春日
作者：欧大任
朝代：明

深春惟有梦，茅屋不妨贫。合浦沉珠尽，衡阳过雁新。虞翻犹在粤，王粲欲归秦。日暮风偏急，江蘋寄远人。
春日光州怀归
作者：欧大任
朝代：明

偶寄微官学广文，岂能经术似河汾。青春萧艾愁中长，白昼鱼龙梦里闻。宦业荒斋惟乱帙，世情高枕但浮云。思归南海依慈母，便向朱明祝圣君。
春日出郊
作者：欧大任
朝代：明

金钱赐假向郊园，半似咸京半洛原。越弩射声逢校尉，秦筝度曲挟王孙。斗鸡几过长陵下，盘马何来大夏门。莫笑东方狂纵酒，谁能磬折负清尊。
春日出郊登五龙台过鄢家庄看花六首
作者：欧大任
朝代：明

晴光飞洒五龙台，少室三花向此开。不是仙人谁敢过，彩云深拥玉鞍来。淮河西下绕城斜，马上相逢问酒家。郢客何来歌白雪，千门春色尽杨花。花源疑入武陵春，修竹高台霁色新。独把珊瑚还远去，不知何处寄佳人。碧茜楼边朱槿樊，人家半似辟疆园。叩门一笑逢伧父，岂但江南有竹村。嵩洛东南羡此州，藏春坞是玩花楼。听莺不觉留人住，细浪回船丈八沟。千花万花锦满城，牡丹开后熟朱樱。春深五斗金茎露，醉杀陈留阮步兵。
春日出郊登五龙台过鄢家庄看花六首·其一
作者：欧大任
朝代：明

晴光飞洒五龙台，少室三花向此开。不是仙人谁敢过，彩云深拥玉鞍来。
春日出郊登五龙台过鄢家庄看花六首·其三
作者：欧大任
朝代：明

花源疑入武陵春，修竹高台霁色新。独把珊瑚还远去，不知何处寄佳人。
春日出郊登五龙台过鄢家庄看花六首·其二
作者：欧大任
朝代：明

淮河西下绕城斜，马上相逢问酒家。郢客何来歌白雪，千门春色尽杨花。
春日出郊登五龙台过鄢家庄看花六首·其五
作者：欧大任
朝代：明

嵩洛东南羡此州，藏春坞是玩花楼。听莺不觉留人住，细浪回船丈八沟。
春日出郊登五龙台过鄢家庄看花六首·其六
作者：欧大任
朝代：明

千花万花锦满城，牡丹开后熟朱樱。春深五斗金茎露，醉杀陈留阮步兵。
春日出郊登五龙台过鄢家庄看花六首·其四
作者：欧大任
朝代：明

碧茜楼边朱槿樊，人家半似辟疆园。叩门一笑逢伧父，岂但江南有竹村。
春日同乔化叔大东始宪周稚恭游永泰寺
作者：欧大任
朝代：明

四十年来讲石存，沙弥今已宿称尊。支公几解逍遥论，摩诘曾留不二门。坛下雨花春树长，庭前积霰夕禽喧。谁知白首修心日，犹指东山作给园。
春日同刘仲修康裕卿刘子大沈纯甫史元秉朱汝修邀黎惟敬徐子与集李惟寅宅得台字
作者：欧大任
朝代：明

风尘怀抱春能开，二子中原鞭弭来。白日忽高碣石馆，浮云不驻轩辕台。河山悠邈酒垆在，星斗阑干车骑回。但可平原布衣饮，青丝玉瓶何快哉。
春日同刘仲修李袭美李惟寅邀詹东图康子秀余君房刘伯玄袁景从梅客生胡文甫祁羡仲胡茂承汤义少魏懋权李季宣董元仲集日涉园分得飞字
作者：欧大任
朝代：明

辟疆园里报芳菲，海内词人此会稀。白雪从来推寡和，青云犹自羡雄飞。林花夜照尊前色，宫锦春披月下衣。何限留宾投辖兴，可能无意恋荆扉。
春日同张侍御伯大卫比部君大登龙广山亭限韵
作者：欧大任
朝代：明

春晴一以眺，亭子足清欢。风日当佳丽，山河此郁盘。城分吴苑色，花送晋宫寒。不是霜威促，何能半醉看。
春日同惟敬约卿过弘法寺访翠岩和尚
作者：欧大任
朝代：明

鹿苑西连紫禁天，斋心曾问远师禅。五台戒向山中受，双树花从雨后悬。昼永鹤行春竹里，年深松偃石窗前。许询颇解閒来往，杖锡何妨结静缘。
春日同方奉常刘舍人饮李明府吏隐轩得江字限八韵
作者：欧大任
朝代：明

退食能邀客，春阴满北窗。苑花飞片片，山鸟下双双。吏散琴开匣，歌成笛按腔。俸宁论百石，酒但泛千缸。醉眼君堪白，愁眉我自庞。祇应随执戟，谁便得归艭。禄赐俱称隐，乡心未易降。宅边西海子，曾解似丹江。
春日同方明府尊经阁课诸生
作者：欧大任
朝代：明

皂盖行春一骑回，翩翩衿佩待君来。壁池水绕朱琴净，书阁风迎绛帐开。天禄五经寻故事，明堂三礼待雄才。竞看桃李生新色，燕谷谁知玉律催。
春日同社诸公集道院咏雪得庭字
作者：欧大任
朝代：明

岁献云含白，春回树失青。鸾骖停玉笥，鹤氅肃金庭。梅萼丛丛湿，松枝片片零。何当笙磬发，同听蕊珠经。
春日同金处士姚鸿胪集许奉常宅次奉常韵
作者：欧大任
朝代：明

一轺吾尚傍风尘，江左衣冠半隐沦。六鹄并来昆圃客，二龙谁似汝南人。尊前寄赏同看竹，赋里怀归不待莼。为是旧游容入社，可能无意橘花春。
春日同顾玄纬游石虹湖
作者：欧大任
朝代：明

谬敬宁劳一坐倾，石湖犹得伴君行。风烟半入刘王苑，山海周遭赵尉城。帆外日斜平楚尽，鸥边冰断早潮生。彤云北望朝台路，赋客江南万里情。
春日和答姚继如都下见怀二首
作者：欧大任
朝代：明

别来京辇客，天末怅离居。南国经春梦，西台隔岁书。雪深劳独骑，江远报双鱼。笔札吾犹懒，何能赋遂初。一从辞禁省，颇得事幽寻。山屐更为齿，林冠屡不簪。学耕沧海曲，投老白云深。岂必归来是，金门且陆沉。
春日和答姚继如都下见怀二首·其一
作者：欧大任
朝代：明

别来京辇客，天末怅离居。南国经春梦，西台隔岁书。雪深劳独骑，江远报双鱼。笔札吾犹懒，何能赋遂初。
春日和答姚继如都下见怀二首·其二
作者：欧大任
朝代：明

一从辞禁省，颇得事幽寻。山屐更为齿，林冠屡不簪。学耕沧海曲，投老白云深。岂必归来是，金门且陆沉。
春日怀归寄潘子朋黄元光
作者：欧大任
朝代：明

双峰寂寂对春台，野老篱前江岸回。无路从容陪笑语，一生襟抱向谁开。高车驷马带倾覆，黄帽青鞋归去来。近侍只今难浪迹，五云多处是三台。
春日期少承过洲上
作者：欧大任
朝代：明

寒食君有期，江烟过三月。荼蘼渐欲开，容易花成雪。
春日沈令纯父邀集来鹤轩二首
作者：欧大任
朝代：明

花开一县春，退食更邀宾。经术知高第，词华本近臣。城隅霞并落，厅事鸟相亲。右率今离夜，应怜楚濑人。为政风流者，千山绕射堂。兵收投袂后，书掩斲轮旁。剑匣多龙气，诗名已雁行。惭予披褐客，半似次公狂。
春日沈令纯父邀集来鹤轩二首·其一
作者：欧大任
朝代：明

花开一县春，退食更邀宾。经术知高第，词华本近臣。城隅霞并落，厅事鸟相亲。右率今离夜，应怜楚濑人。
春日沈令纯父邀集来鹤轩二首·其二
作者：欧大任
朝代：明

为政风流者，千山绕射堂。兵收投袂后，书掩斲轮旁。剑匣多龙气，诗名已雁行。惭予披褐客，半似次公狂。
春日浮丘游眺临酌西池上
作者：欧大任
朝代：明

献岁郊坰出，悠悠野兴饶。山通明月峡，溪入彩虹桥。览古遵夷陆，凭高望远霄。列窗湘浦岫，涨沼海门潮。觞爱临清泛，棋堪赌墅邀。挥弦逢去雁，藉草长新苗。委运游方适，升真路未遥。仙人如接引，好为待王乔。
春日豫章游览十首
作者：欧大任
朝代：明

襟江带湖古豫章，西望西山磐石梁。松门石镜不可到，天际孤帆烟浪长。南控蛮荆作重都，滕王高阁天下无。洪州自昔蛟龙穴，章水今为鱼鳖湖。章江门外江水西，南浦亭前春日低。桂楫兰桡恣容与，晚风摇过斗门堤。市汊渔父豢鸬鹚，芦下挐音来不迟。却怜榉柳留江畔，自在蜻蜓立钓丝。江头三月雨不止，新水昨添一尺强。鸂鶒鹳鹅夜相唤，鄱湖东下乱潇湘。商帆估楫太留连，晓来打鼓齐开船。直下浔阳三百里，莫愁家在石城边。城边酒楼帘昼垂，吴姬楚女斗腰支。金鞭折柳不肯下，愁杀江南游侠儿。千枝杏花高照门，脩竹夹池如兔园。自昔西江尊帝子，只今南国奉王孙。春晴彩绣簇湖边，百花洲前更可怜。白马青丝三月路，棠梨杨柳万家烟。千花万花日暮飞，石头渡西江舸稀。无钱取醉禁愁得，芳草如烟人未归。
春日豫章游览十首·其一
作者：欧大任
朝代：明

襟江带湖古豫章，西望西山磐石梁。松门石镜不可到，天际孤帆烟浪长。
春日豫章游览十首·其七
作者：欧大任
朝代：明

城边酒楼帘昼垂，吴姬楚女斗腰支。金鞭折柳不肯下，愁杀江南游侠儿。
春日豫章游览十首·其三
作者：欧大任
朝代：明

章江门外江水西，南浦亭前春日低。桂楫兰桡恣容与，晚风摇过斗门堤。
春日豫章游览十首·其九
作者：欧大任
朝代：明

春晴彩绣簇湖边，百花洲前更可怜。白马青丝三月路，棠梨杨柳万家烟。
春日豫章游览十首·其二
作者：欧大任
朝代：明

南控蛮荆作重都，滕王高阁天下无。洪州自昔蛟龙穴，章水今为鱼鳖湖。
春日豫章游览十首·其五
作者：欧大任
朝代：明

江头三月雨不止，新水昨添一尺强。鸂鶒鹳鹅夜相唤，鄱湖东下乱潇湘。
春日豫章游览十首·其八
作者：欧大任
朝代：明

千枝杏花高照门，脩竹夹池如兔园。自昔西江尊帝子，只今南国奉王孙。
春日豫章游览十首·其六
作者：欧大任
朝代：明

商帆估楫太留连，晓来打鼓齐开船。直下浔阳三百里，莫愁家在石城边。
春日豫章游览十首·其十
作者：欧大任
朝代：明

千花万花日暮飞，石头渡西江舸稀。无钱取醉禁愁得，芳草如烟人未归。
春日豫章游览十首·其四
作者：欧大任
朝代：明

市汊渔父豢鸬鹚，芦下挐音来不迟。却怜榉柳留江畔，自在蜻蜓立钓丝。
春日过蒋奉常
作者：欧大任
朝代：明

丹凤城边紫陌长，容台犹许客登堂。湘漓故国连南粤，燕赵他年望太行。散吏自趋廷尉府，过江谁作尚书郎。汉家礼乐今方盛，七字看君赋柏梁。
春日邀丘谦之王子慎李于美饮刘仲修日涉园迟李惟寅不至
作者：欧大任
朝代：明

拄杖穿花听马嘶，青枫隐映石逶迤。久存胶漆应难并，为政风流今在兹。竟日淹留佳客坐，元戎肯赴野人期。酒阑却忆十年事，独立苍茫自咏诗。
春日郑子阳陈尔瞻沈秉忠过集斋中得长字
作者：欧大任
朝代：明

童子钩帘起，啼莺乍过墙。日高花气暖，风细柳丝长。棐几时焚蒳，荒斋亦理觞。客能从蒋诩，郎自老冯唐。竹下通深径，溪头出大航。雅游因此地，何必让清漳。
春日郭舜举学宪枉过洲上草堂
作者：欧大任
朝代：明

井径何来豸绣衣，儿童旋为扫荆扉。一江练似吴骖过，三月花犹剡雪飞。苜蓿佐欢聊野饮，薜萝深赏及晨晖。沧洲日日纶竿至，谁解星槎访钓矶。
春日集许奉常倪蕲水姚嘉州于青溪别署
作者：欧大任
朝代：明

官桥杨柳郁青青，系马留宾浊酒瓶。鼎族溪东曾鹊起，词人江左半鸿冥。桃花不隔湘宫寺，竹格犹通骠骑亭。五百里中贤更聚，荀陈何事亦干星。
春晚雨中寄梁仲登
作者：欧大任
朝代：明

念汝离群久，还山已换衣。夕猿添客泪，春草待人归。花事纷将减，莺声半已稀。子荆愁绝处，零雨正霏霏。
春朝积雨小泊石壁渡口
作者：欧大任
朝代：明

泊宅春阴早，蓬窗望转遥。溪荪烟濯叶，泥荻雨肥苗。螉蠮窥崖蜜，鵁鶄候海潮。夷犹吾进艇，且缓木兰桡。
春游曲
作者：欧大任
朝代：明

长安大道纵春游，燕草萋萋满御沟。西山半似终南色，太液还如渭水头。太液流澌已三月，西山绝巘犹残雪。绿树遥连五凤楼，彤云深护双龙阙。秦川公子玉骢嘶，半醉章台日未低。挟弹呼鹰熊馆北，挥鞭飞鞚灞桥西。芊绵紫陌华茵细，窈窕青楼弦管沸。赏胜俱邀侠客来，骑回暂向倡家系。倡家少女艳神仙，红杏齐开花满天。郁金香袅芙容帐，琥珀杯行玳瑁筵。千回送酒银瓶满，一曲当楼明月转。莺笙鹤笛引宵长，绣簿锦屏障春暖。歌翻子夜更悠悠，舞罢霓裳乐未休。古调暂更新水令，新腔又过小梁州。为君酒涴春衫袂，为君笑解罗襦带。不惜侬家羞展眉，不怨个人太无赖。春花春月冶游多，相携相引屡经过。交疏影里频留盻，娇鸟窗前奈尔何。五陵走马徒能侠，西津交佩谁怜妾。燕岁莺年容易更，鸦黄蝶粉殷勤贴。十千买笑意何如，百万缠头日不虚。何事草玄甘寂寞，独怜杨子一床书。
春草亭为谢录事赋
作者：欧大任
朝代：明

十年圭组事沉冥，谢客风流复此亭。梦里棣华双树秀，诗中草色一池青。名山岂但题三谷，别墅应知胜始宁。况有羊何能共和，扁舟吾欲问烟汀。
春雪后同杨徐沈舒四子集诸太史宅
作者：欧大任
朝代：明

西山残雪在，返照万家明。汉署宾初集，梁园赋欲成。门摇金马色，树走玉龙声。暗溜还凝水，疏帘尚积霙。花轻含冷萼，草细折冰茎。寒枥仍留骑，深更不算觥。璚楼惊曙雁，银阙听新莺。纪瑞词臣颂，祈灵圣主情。白云停绝唱，黄竹念苍生。紬史书年异，看君继二京。
春雪夜王侍御同袁潜山见过
作者：欧大任
朝代：明

杨花三月满河滨，闭户先生未似贫。却假霜威频促客，偶除山径一逢人。草堂绘里黄州夜，玉舄沾来紫禁春。谁谓才名毡独冷，曲高能和郢歌新。
昭明太子读书处
作者：欧大任
朝代：明

玉马千秋散白云，荒台烟草最思君。至今招隐山前月，缑岭鸾笙尚可闻。
是夜雨后郭建初陈忠甫程无过复携酒玩月显恩精舍
作者：欧大任
朝代：明

他乡秋万里，独卧凤凰城。已愧传经客，空怜载酒情。青山馀黯淡，綵笔老纵横。不必登天柱，归心片月明。
显恩寺馆雨中和答黄僚长君庆
作者：欧大任
朝代：明

十里垂杨督亢亭，爱君诗句破沉冥。能从函谷占真气，愧似金门隐岁星。含景未酬腰下剑，阴符新解箧中经。荒斋细雨愁沾湿，谁遣青丝绾玉瓶。
晓出玉泉山经西湖
作者：欧大任
朝代：明

玉泉散作镜湖波，闻道宸游向此过。宫阙三山浮弱水，楼船千里度星河。白麟朱雁无消息，瑶草金芝近若何。词客昔年誇扈从，琳池花似汉时多。
晓望
作者：欧大任
朝代：明

牛女氛祲总已销，江南乐上伴渔樵。天边云拥重轮日，雾里江流万里潮。绝塞威棱刁斗静，中原消息鼓鼙遥。健儿早赴留都戍，千载金汤仰圣朝。
晓登城北楼同陈潜父梁彦国得天字
作者：欧大任
朝代：明

乱后孤城客可怜，峤南二月似幽燕。边声恰听胡笳外，春色浑疑朔雪前。远牧尚搜沙苑马，频荒谁散水衡钱。柔条欲寄江潭思，无数征鸿过楚天。
晓登玉廪峰
作者：欧大任
朝代：明

独吹铁笛一临霞，青玉坛边散晓鸦。洞逼金华羊是石，岭疑缑氏鹤为花。瀑前木客支茶灶，云里山都问酒家。莫遣移文羞涧壑，周颙真欲老天涯。
晓登龙门寺楼
作者：欧大任
朝代：明

烟中隐隐见层台，僧卧高龛户始开。曙早残星连汉没，春时飞翠过河来。伊流天际舟初渡，洛下花时雁已回。宝地珠林堪出世，自怜川陆日悠哉。
晓经西苑闻斋禁
作者：欧大任
朝代：明

肃穆展灵祈，千官御事时。采诗供夜诵，持节侍春祠。泰乙风云接，廿泉日月迟。君王无秘祝，翔洽被恩私。
晓至朝天宫东麓亭二首
作者：欧大任
朝代：明

风云连紫禁，宫观俯青岑。独望瑶坛石，闲寻琪树林。驱马淩晨到，焚香清道心。坐逢丹灶侣，词寄玉笙吟。水曲鸣环响，磴古积苔深。迟我金门友，还携萝径琴。麓亭一以眺，玉箫今复闻。龙虎朝丹鼎，轩軿下綵云。玄洞芝苓长，琳宫兰蕙芬。冶城皆寂寞，王气独氤氲。遥思谢太傅，因怀王右军。延览不能去，飘飖鸾鹄群。
晓至朝天宫东麓亭二首·其一
作者：欧大任
朝代：明

风云连紫禁，宫观俯青岑。独望瑶坛石，闲寻琪树林。驱马淩晨到，焚香清道心。坐逢丹灶侣，词寄玉笙吟。水曲鸣环响，磴古积苔深。迟我金门友，还携萝径琴。
晓至朝天宫东麓亭二首·其二
作者：欧大任
朝代：明

麓亭一以眺，玉箫今复闻。龙虎朝丹鼎，轩軿下綵云。玄洞芝苓长，琳宫兰蕙芬。冶城皆寂寞，王气独氤氲。遥思谢太傅，因怀王右军。延览不能去，飘飖鸾鹄群。
晓行宛城北路怀九德继甫恩甫三僚
作者：欧大任
朝代：明

鲁阳关外晓闻笳，官柳千行雪满沙。想得高斋人睡足，城头吹笛落梅花。
晓起出溪上
作者：欧大任
朝代：明

住山深几许，晓送林僧语。溪涌石楠花，因知昨宵雨。
晓过西林寺
作者：欧大任
朝代：明

峰头雪霁日初升，扶策西林问上乘。高阁残经千劫火，空山孤塔几传灯。青莲旧迹谁为主，白鹿曾游不记僧。笑忆柴桑犹强出，十年心寄白云层。
晚同惟敬步至水塘庵
作者：欧大任
朝代：明

地远接人天，相寻解夏前。松门初过雨，竹坞细疏泉。簟冷山池气，茶香石铫烟。莫嗔朝谒懒，犹得对僧禅。
晚归壁山渡口
作者：欧大任
朝代：明

岁尽归心促，清猿苦夜吟。野阴生泽畔，寒烧隔霜林。戍堡丹枫下，渔舟白苇深。因思京口宿，曾听万家砧。
晚憩普济寺趋郾城
作者：欧大任
朝代：明

挥鞭穷落日，上蔡更西平。客问棠溪渡，僧还郾子城。泉寒惟马饮，村暝少人行。期向溵亭醉，长途莫计程。
晚次湖口候陈公载黎惟敬二子不至
作者：欧大任
朝代：明

日暮兰舟驿路催，秋阴黯黯思生哀。江空独见千帆度，风急谁传尺素来。万里风尘今拚袂，两都辞赋旧登台。匡庐彭蠡俱形胜，惆怅难逢谢客才。
晚登广朗阁
作者：欧大任
朝代：明

广朗坪前霁色鲜，丹梯一望总堪怜。云端曲接千重岭，阁上平开万里天。远树暝悬沧海日，空山秋卧鹿门烟。风泉细洒琅玕在，石上镌名不记年。
晚过九龙洞
作者：欧大任
朝代：明

疲马入云谷，柴门方解骖。乍从双瀑下，忽过九龙岩。石古苍烟积，峰横落日衔。期君负书笈，来此卧松杉。
晚过许维桢王绍传二内翰院署对酒言别
作者：欧大任
朝代：明

玉署能迎客，高天近九重。白云随匹马，紫气护双龙。洒袂西山雪，持觞北禁钟。周南他日路，思尔扈登封。
晚霁园中邀陈梦庚
作者：欧大任
朝代：明

端居谢人境，扶病出丘樊。朱草时能卷，绿蘅日以繁。酒非杨子宅，竹似蒋生园。旧雨无来客，期君策短辕。
晚霁过梅关
作者：欧大任
朝代：明

千峰收积雨，迢递出梅关。日向猿声落，人从鸟道还。中原开障塞，南海控瓯蛮。万国来王会，秋风战马闲。
晦日姚唯之茅平仲管建初蒋子夏陆无从饮斋中得春字
作者：欧大任
朝代：明

花飞杨子津，君寻斋中人。芍药不可赠，樱桃何太匀。红兰楚客醉，白苧吴歌新。明月扁舟上，相思江南春。
晦日登镇淮楼
作者：欧大任
朝代：明

烟深堤下绿丝新，花鸟中原过一春。尺素淮河须早寄，天涯芳草待归人。
景云楼为元光赋
作者：欧大任
朝代：明

万峰西走白云平，二仲来时小径成。登望更谁知此意，楼前何限太行情。
景州谒董子祠
作者：欧大任
朝代：明

广川晴雪后，驻马董生祠。帷在知曾下，园荒似不窥。疏林堕残叶，枯柳宿寒鸱。老作江都客，传经愧我师。
暮春姚唯之邬汝翼方康侯李季宣陈季迪诸子见过属芍药初开
作者：欧大任
朝代：明

青溪拂石处，红药试花时。爱客欢方剧，开樽醉不辞。谢郎华省真，白傅礼曹诗。谁似闲如我，从君倒接䍦。
暮春游万花庄
作者：欧大任
朝代：明

莺声渐远百花繁，韦曲寻春更一尊。共向小桥过竹径，偶随流水入桃源。栖迟有客方栽杏，寂寞何人独灌园。闻道汉阴机已息，莫言真隐在江村。
暮春过就芝亭玩秋海棠
作者：欧大任
朝代：明

沉香亭上酒醒迟，正是君王赐浴时。知尔先秋畏摇落，十分春色在蛾眉。
暮秋过饮戴氏西园
作者：欧大任
朝代：明

羸马青门路，君家数往还。亭留白云曲，城倚太行山。残菊寒犹摘，霜梨醉可攀。山阳灌园日，谁共吕安閒。
曾中丞平都蛮凯歌八首
作者：欧大任
朝代：明

釜钺西征都掌来，峭天孤壁倚崔嵬。铭勋已勒平蛮日，万岁君王万历开。绳桥堑垒各县军，父老先传论蜀文。夺取淩霄挥毒雾，冲梯飞磴一时焚。岪郁云边铁是城，九丝摧破洞巢平。凤头山接鸡冠岭，建武新屯十万兵。青羌遗种号云郎，山鬼呼群满大荒。玄甲金戈霄汉下，西南天地扫欃枪。岩箐归民岁可租，荆榛剪作绣氍毹。将军露布飞传捷，天子明堂坐受俘。蚕丛为族竹为王，越巂犍为达夜郎。今日櫜弓亲享贽，武侯铜鼓汉金铛。赫赫中丞是世臣，封君任子诰仍新。楚材原自兴都起，画作麒麟第一人。辕门铙吹拥雕戈，大夏西收笮马多。汉殿侍臣欢上寿，白狼槃木尽成歌。
曾中丞平都蛮凯歌八首·其一
作者：欧大任
朝代：明

釜钺西征都掌来，峭天孤壁倚崔嵬。铭勋已勒平蛮日，万岁君王万历开。
曾中丞平都蛮凯歌八首·其七
作者：欧大任
朝代：明

赫赫中丞是世臣，封君任子诰仍新。楚材原自兴都起，画作麒麟第一人。
曾中丞平都蛮凯歌八首·其三
作者：欧大任
朝代：明

岪郁云边铁是城，九丝摧破洞巢平。凤头山接鸡冠岭，建武新屯十万兵。
曾中丞平都蛮凯歌八首·其二
作者：欧大任
朝代：明

绳桥堑垒各县军，父老先传论蜀文。夺取淩霄挥毒雾，冲梯飞磴一时焚。
曾中丞平都蛮凯歌八首·其五
作者：欧大任
朝代：明

岩箐归民岁可租，荆榛剪作绣氍毹。将军露布飞传捷，天子明堂坐受俘。
曾中丞平都蛮凯歌八首·其八
作者：欧大任
朝代：明

辕门铙吹拥雕戈，大夏西收笮马多。汉殿侍臣欢上寿，白狼槃木尽成歌。
曾中丞平都蛮凯歌八首·其六
作者：欧大任
朝代：明

蚕丛为族竹为王，越巂犍为达夜郎。今日櫜弓亲享贽，武侯铜鼓汉金铛。
曾中丞平都蛮凯歌八首·其四
作者：欧大任
朝代：明

青羌遗种号云郎，山鬼呼群满大荒。玄甲金戈霄汉下，西南天地扫欃枪。
曾少参关中致政遂封中丞七十初度遥有此寄
作者：欧大任
朝代：明

何年解组自西归，赤钺彤弓照紫薇。气似青牛关内过，歌曾白雪郢中飞。驻颜不待餐金液，绕膝惟看舞綵衣。从此著书堪百岁，笔床深傍钓鱼矶。
曾比部子玉宅同冯侍御黎秘书胡礼曹夜集
作者：欧大任
朝代：明

华发金门隐岁星，知君执戟爱沉冥。凤毛家学闻江左，马尾官书在汉廷。醉后自能歌白雪，灯前谁共舞青萍。郊园赐沐承恩日，曾恋松萝月满亭。
曾缮部以三宅饯徐使君子与得情字
作者：欧大任
朝代：明

故人今夕酒，砧杵凤皇城。碣石片云落，渔阳孤月明。佩刀看侠气，击筑共平生。别后南皮客，应知汉署情。
曾缮部省中夜赏牡丹得狂字
作者：欧大任
朝代：明

官阁题诗夜，重陪水部郎。花摇池槛影，酒洽竹林狂。国色含烟紫，宫妆写额黄。月中看不足，汉署更闻香。
月下碧桃花盛开
作者：欧大任
朝代：明

玉貌承恩春最浓，楼头不怨五更风。三千珠翠无颜色，谁似嫦娥戏月中。
月夜同黎惟敬梁思伯泛芙蓉溪得秋字
作者：欧大任
朝代：明

旧约寻烟浦，君来属暮秋。墙阴含竹色，月影入溪流。笛有邀桓步，舟仍访戴游。锦袍怜一醉，非是恋沧洲。
月夜过关伯玉
作者：欧大任
朝代：明

月照江梅雪满枝，绕堤閒咏左思诗。夜深乘兴那辞远，为是溪堂有戴逵。
月夜过北海子堤上
作者：欧大任
朝代：明

玉泉流入汉宫墙，十里金堤半是霜。马上不知身是客，月明犹似过江乡。
有方斋为许徵君作
作者：欧大任
朝代：明

出告游非远，耕锄十亩馀。承颜思问寝，食力命巾车。陶令瓶惟粟，班生赐有书。羡君欢綵服，兰玉更谁如。
望武阳寄余德甫
作者：欧大任
朝代：明

尺书何处问加餐，溢米荒庐一布冠。尉氏骨今柴并立，介休刍与玉同看。哭来玄冢啼乌急，病后青山策马难。惟有白华堪寄汝，烟波西阻武阳寒。
望玉笥山
作者：欧大任
朝代：明

群玉诸峰不可群，斗牛千里此中分。荡胸渺渺飞鸿去，天畔遥看一片云。
望苏门山长吟
作者：欧大任
朝代：明

我行殷墟鄘卫间，访古一望苏门山。濯缨思向百泉上，悲风落日流潺湲。苏门先生久韬耀，土窟隐居睨嵩少。嵇阮叩之嘿不言，下山回首闻鸾啸。啸台隐隐白云层，本末披烟正可凭。青史百年书巧宦，徒惭柳下愧孙登。竹林七子沉酣处，空有山阳怀旧赋。拂衣便可巢云松，芒鞋桐帽吾将去。雪蓑道人期我游，弦琴读易苏门秋。早向浮丘知相鹤，幸从庄叟悟牺牛。
望雪浪阁寄罗太史
作者：欧大任
朝代：明

进帆文江曲，江水清且涟。水宿倦独往，岩栖久无缘。倏经雪浪石，问讯飞霞前。临清敞高阁，偃息群玉仙。标以栖霞馆，带以种秫田。簪笏谢金马，衿佩随青毡。兹邦古安成，诗书闻诵弦。人伦有师表，风教伊谁传。余夙企明哲，未由觌高贤。徒望县车里，曾览削竹编。坚卧足镇俗，捷径难自全。寄谢山中人，岁暮怀灵荃。
朝汉台怀古二首
作者：欧大任
朝代：明

瓯骆犹归粤，河山尚隔秦。谁令南海尉，终作汉藩臣。童子请缨日，老夫黄屋来。楼船何自下，麋鹿至今哀。
朝汉台怀古二首·其一
作者：欧大任
朝代：明

瓯骆犹归粤，河山尚隔秦。谁令南海尉，终作汉藩臣。
朝汉台怀古二首·其二
作者：欧大任
朝代：明

童子请缨日，老夫黄屋来。楼船何自下，麋鹿至今哀。
朝退出右掖望西苑
作者：欧大任
朝代：明

紫宸分仗散千官，谁奉西清曲宴欢。瑶水风云随玉辇，蓬莱宫殿接金銮。九霄幡影玄坛閟，五夜钟声碧落寒。却忆甘泉秋色里，侍臣多在月中看。
期陈明府子野晚过
作者：欧大任
朝代：明

君岂陈惊座，邀欢满汉都。懒朝仍傲吏，纵饮亦吾徒。夕苑千花暗，春沟片月孤。糟床堪一斗，乘兴肯来无。
木末亭送孙叔达还吴门
作者：欧大任
朝代：明

秋兴吴中去，津人暂系舲。菊花园客酒，贝叶竹僧亭。问路江浮碧，看山海涌青。未论丘壑胜，清世且沉冥。
木瘿杯行
作者：欧大任
朝代：明

顺阳李生高兴剧，携我痛饮容台宅。主人行酒木瘿杯，自称致自檀山侧。五鬣松边悬欲垂，三枝槐上黏堪摘。似同拔汗产婆罗，讵但波斯出阿驿。撷处寒知塞雪深，刳来新带胡云色。点漆光输藤实青，黝玄文谢芝柈碧。椀并车渠半羞湿，螺看鹦鹉频浮白。此物欣登玳瑁筵，此时散照琼瑶席。刘表家传伯雅年，扬雄赋就鸱夷夕。醇醲鲸吸递相持，脯炙盘行笑仍擘。夜光杯曷取三升，瓠落樽何须五石。古称材大无所容，谁怜瓢弃犹堪惜。君不见新蔡生，君不见铜梁客。陪京狎长大府卿，分陕今尊少方伯。徐郎吴郎次第还，圣明收召破常格。我亦衔恩继诸子，自比无盐愧雕画。岭外萧森颇类枫，社中拥肿甘如栎。感君意气慰飘零，瘿乎瘿乎何人见尔曾沾臆。
木瘿杯行
作者：欧大任
朝代：明
体裁：古风

顺阳李生高兴剧，携我痛饮容台宅。主人行酒木瘿杯，自称致自檀山侧。五鬣松边悬欲垂，三枝槐上黏堪摘。似同拔汗产婆罗，讵但波斯出阿驿。撷处寒知塞雪深，刳来新带胡云色。点漆光输藤实青，黝玄文谢芝柈碧。碗并车渠半羞湿，螺看鹦鹉频浮白。此物欣登玳瑁筵，此时散照琼瑶席。刘表家传伯雅年，扬雄赋就鸱夷夕。醇醲鲸吸递相持，脯炙盘行笑仍擘。夜光杯曷取三升，瓠落樽何须五石。古称材大无所容，谁怜瓢弃犹堪惜。君不见新蔡生，君不见铜梁客。陪京狎长大府卿，分陕今尊少方伯。徐郎吴郎次第还，圣明收召破常格。我亦衔恩继诸子，自比无盐愧雕画。岭外萧森颇类枫，社中拥肿甘如栎。感君意气慰飘零，瘿乎瘿乎何人见尔曾沾臆。
木芙蓉花便面
作者：欧大任
朝代：明

解佩何来路渺茫，明河天上望空长。江妃似怨秋风早，露下分明滴数行。
术海寺石壁
作者：欧大任
朝代：明

山开仪凤门，江断卢龙石。三宿昔年人，泊舟总陈迹。
朱仙镇岳王庙
作者：欧大任
朝代：明

百万长驱虏不支，金牌谁遣哭班师。英雄未饮匈奴血，天地空摧马革尸。二帝梦魂沉朔漠，两河父老望旌旗。西风折尽沙城柳，犹似将军督战时。
朱仲开黄定父吴孝父邵长孺管建初邹君植陆无从过饮得名字
作者：欧大任
朝代：明

漆园容吏隐，江海一尊情。醉里星犹聚，歌中雪有声。解貂怜意气，看剑赠生平。岂是邯郸侠，空多结客名。
朱同伯寄四韵见怀且示将游玉笥率尔和答
作者：欧大任
朝代：明

南游怜远瞩，西署负归耕。愧我金茎下，思君玉笥行。贫宁贪薄禄，老但厌浮名。差可三升酝，犹供阮步兵。
朱子得枉驾寺馆不遇有沽酒摘蔬之句次韵集杜以订后约子得近曾数过而余肺病将欲乞归故于末章及之
作者：欧大任
朝代：明

寺忆曾游处，南楼纵目初。途穷非阮籍，赋或似相如。能吏逢联璧，将军有报书。何时一尊酒，邻舍与园蔬。到此应常宿，西郊白露初。春来常早起，暮雀意何如。一见能倾座，三车肯载书。盘餐老夫食，自为摘嘉蔬。青春动才调，扈跸上元初。竟日莺相和，新诗锦不如。自须开竹径，客至罢琴书。把酒宜深酌，常餐占野蔬。岁晚莫情疏，方期解缆初。故人忧见及，内热比何如。春日繁鱼鸟，秋来把雁书。此邦千树橘，风俗当园蔬。
朱子得枉驾寺馆不遇有沽酒摘蔬之句次韵集杜以订后约子得近曾数过而余肺病将欲乞归故于末章及之·其一
作者：欧大任
朝代：明

寺忆曾游处，南楼纵目初。途穷非阮籍，赋或似相如。能吏逢联璧，将军有报书。何时一尊酒，邻舍与园蔬。
朱子得枉驾寺馆不遇有沽酒摘蔬之句次韵集杜以订后约子得近曾数过而余肺病将欲乞归故于末章及之·其三
作者：欧大任
朝代：明

青春动才调，扈跸上元初。竟日莺相和，新诗锦不如。自须开竹径，客至罢琴书。把酒宜深酌，常餐占野蔬。
朱子得枉驾寺馆不遇有沽酒摘蔬之句次韵集杜以订后约子得近曾数过而余肺病将欲乞归故于末章及之·其二
作者：欧大任
朝代：明

到此应常宿，西郊白露初。春来常早起，暮雀意何如。一见能倾座，三车肯载书。盘餐老夫食，自为摘嘉蔬。
朱子得枉驾寺馆不遇有沽酒摘蔬之句次韵集杜以订后约子得近曾数过而余肺病将欲乞归故于末章及之·其四
作者：欧大任
朝代：明

岁晚莫情疏，方期解缆初。故人忧见及，内热比何如。春日繁鱼鸟，秋来把雁书。此邦千树橘，风俗当园蔬。
朱宗良方士功朱贞吉朱巍甫朱佳甫赵脩甫彭稚脩邀集竹在亭得秋字
作者：欧大任
朝代：明

豫章城下系扁舟，暂得南皮一日留。颂酒二豪先酩酊，称诗七子尽风流。仙才已过周封史，帝胄谁如汉小侯。脩竹檀栾池水在，可因枚乘托千秋。
朱巍甫春草堂
作者：欧大任
朝代：明

公子称时彦，抽书夙好奇。谁知春草梦，更似谢家诗。碧杜初萦渚，青莎乍映池。赋成藏玉笥，心赏更向疑。
朱明洞鹤
作者：欧大任
朝代：明

我岂浮丘伯，谁今丁令威。引吭鸣欲舞，铩翮会将飞。玉局云曾宿，铜盘露未晞。上升如可接，缑岭几时归。
朱明观承郭学宪胡计部叶刺史雨中过集得来字
作者：欧大任
朝代：明

雨过万山雷，云深半未开。游仙时一到，望气客能来。上代朱明馆，中天白玉台。榴花春酿熟，倘肯对衔杯。
朱真人朝斗坛
作者：欧大任
朝代：明

彩雾沉沉瑞气浓，步虚声过七星松。笙箫半在丛霄馆，鸾鹤常依见日峰。宝鼎暂将明水注，金书仍许白云封。一辞阿母瑶池宴，长听花台午夜钟。
朱贞吉彭稚脩出宿南浦舟中为别得寒字
作者：欧大任
朝代：明

交深淹旅泊，共宿楚江干。雪积征途远，波惊客梦残。饭牛天欲曙，枕曲夜犹寒。星剑灯前把，他宵却自看。
朱进士子得邀饮同裕卿忠甫作
作者：欧大任
朝代：明

紫陌频飞辔，因君折节劳。少年推作者，交态及吾曹。棋罢移床近，杯深岸帻高。偶从京洛士，何以答抽毫。
朱邦肃山中葬母
作者：欧大任
朝代：明

千秋阴隧闭，鸡骨不堪支。慈训哀何及，馀生敢自期。群乌衔土日，大鸟下坟时。莫诵劬劳句，门人已废诗。
杂诗六首
作者：欧大任
朝代：明

西京五陵儿，白马东方来。手挥苍精剑，碎击车渠杯。长乐斗鸡出，挟弹呼鹰台。朝驰咸阳道，夕猎南山隈。赐宅傍戚里，歌钟四筵开。曜灵一何速，春花忽摧颓。濏汨御沟水，去矣宁复回。魏其与武安，其人安在哉。此儿五陵下，日日惟尘埃。步出长安门，朱楼临大道。楼上邯郸女，颜色三春草。夙昔事组绣，自不离翁姥。昨从媒妁言，嫁夫许偕老。青春可常住，朱颜可常好。但得一心人，恩情岂难保。夫婿重朱颜，爱色如爱宝。独有齐王宫，无盐不枯槁。香木蠹必多，虚舟怒应寡。圣贤且患名，造物不相假。广川三策人，洛阳少年者。谁出江都亭，竟问长沙舍。酣酒岂能庄，割肉似非雅。且容东方生，陆沉在金马。金茎高百尺，上有青铜盘。玉屑露未饮，日入濛汜间。此时吹玉笙，何人缑氏山。鹦鹉陇西来，托身上林宿。五步一饮泉，十步一啄粟。本以能人言，金笼遂羁束。何如丹凤凰，和鸣岐山阳。竹实自可饱，梧桐栖高冈。双音协律吕，五色成文章。可望不可见，千年复来翔。萋萋谷中兰，蔚蔚陂上芩。幸以芬芳发，及此雨露深。微生守岩壑，敢望嘉树林。白鹤不下食，黄雀毋见侵。修翮谁能铩，一举西山岑。西山采薇客，可以喻我心。
杂诗六首·其一
作者：欧大任
朝代：明

西京五陵儿，白马东方来。手挥苍精剑，碎击车渠杯。长乐斗鸡出，挟弹呼鹰台。朝驰咸阳道，夕猎南山隈。赐宅傍戚里，歌钟四筵开。曜灵一何速，春花忽摧颓。濏汨御沟水，去矣宁复回。魏其与武安，其人安在哉。此儿五陵下，日日惟尘埃。
杂诗六首·其三
作者：欧大任
朝代：明

香木蠹必多，虚舟怒应寡。圣贤且患名，造物不相假。广川三策人，洛阳少年者。谁出江都亭，竟问长沙舍。酣酒岂能庄，割肉似非雅。且容东方生，陆沉在金马。
杂诗六首·其二
作者：欧大任
朝代：明

步出长安门，朱楼临大道。楼上邯郸女，颜色三春草。夙昔事组绣，自不离翁姥。昨从媒妁言，嫁夫许偕老。青春可常住，朱颜可常好。但得一心人，恩情岂难保。夫婿重朱颜，爱色如爱宝。独有齐王宫，无盐不枯槁。
杂诗六首·其五
作者：欧大任
朝代：明

鹦鹉陇西来，托身上林宿。五步一饮泉，十步一啄粟。本以能人言，金笼遂羁束。何如丹凤凰，和鸣岐山阳。竹实自可饱，梧桐栖高冈。双音协律吕，五色成文章。可望不可见，千年复来翔。
杂诗六首·其六
作者：欧大任
朝代：明

萋萋谷中兰，蔚蔚陂上芩。幸以芬芳发，及此雨露深。微生守岩壑，敢望嘉树林。白鹤不下食，黄雀毋见侵。修翮谁能铩，一举西山岑。西山采薇客，可以喻我心。
杂诗六首·其四
作者：欧大任
朝代：明

金茎高百尺，上有青铜盘。玉屑露未饮，日入濛汜间。此时吹玉笙，何人缑氏山。
李临淮惟寅邀赏菊同社中诸子夜饮得桥字
作者：欧大任
朝代：明

燕门秋色白门遥，金谷黄花总胜招。树急西风连露掌，城横北斗贯星桥。角声欲动楼乌起，蜡炬频更擽马骄。何限游从工笔札，柴桑归计在渔樵。
李临淮见邀同李比部汤内翰袁秘书梅孝廉张光禄盛胡二山人集道院登紫微阁观雪得城字
作者：欧大任
朝代：明

空里丹梯百尺行，日边凭槛看飞霙。花成华盖中天阁，玉作长安北斗城。瑞气崚嶒诸畤出，矞云缥缈五山平。梁园盛有邹枚在，犹借相如赋客名。
李于美以病求归赋留长句
作者：欧大任
朝代：明

士有不可识，亦有不可知。一官彭泽速，屡考中书迟。君今苦欲去，去此将安之。阳谷初来甫五月，长安为令居京师。辇毂从容少奔走，朝廷礼数随班司。昨同府尹朝月朔，并领父老趋丹墀。君王郊禋卤簿出，田烛照映五丈旗。此时簪笏簉鹓鹭，似胜泥潦迎旌麾。请沐幸与妻孥乐，白事免遭官长嗤。鬵釜弗肥茹蔬蔌，桁杨肯用参书诗。董宣元不妨彊项，匡鼎兼之能解颐。正堪讴习中和颂，何以学赋归来辞。乞休未便即赐允，投劾谁更容狂痴。国子先生闇世务，有酒尚可同襟期。官粟奚必六百石，邴公此意良足师。君不见时清草泽麟凤起，君不见山空蕙帐猿猱悲。君乎君乎稍且住白厓，丹水明年待君君何疑。
李于美方允治见过阅徐子与闽中所寄诗同赋
作者：欧大任
朝代：明

情真见尔曹，暇不废持螯。斋后惭多病，尊前得二豪。幔亭霞色起，碣石雁行高。海内怜同调，何由对浊醪。
李君实万未夫范藏卿余无且林仙客丁君朗梅季豹枉过同赋
作者：欧大任
朝代：明

江天漭沆石城隅，文苑谁知在旧都。金埒长楸频走马，白门新柳尚藏乌。辟书竞起趋三府，归兴偏思寄五湖。别后中原吾自远，可堪南望客星孤。
李太史本宁书至时参知汴省也代柬却寄
作者：欧大任
朝代：明

阊门别后怅离居，岭外梅花岁七除。鹊起尚驰云杜梦，雁来忽寄汴梁书。马迁奉使留非滞，曹相严装召不虚。白首故人还拭目，凤凰池上意何如。
李宗夏挽词
作者：欧大任
朝代：明

巫阳吾欲问，魂去不堪呼。精卫沉沧海，刍灵送孟诸。阶荒珠履散，铭掩白云孤。挂剑酬心许，应知客在吴。
李实夫太守将还泉南集别黎惟敬宅沈管二山人同赋得豪字
作者：欧大任
朝代：明

海内论词伯，宁能少尔曹。竹留三径赋，酒值五陵豪。绿发抽身早，青山阅世高。乾坤交态在，回首愧绨袍。
李惟实枉过既去诒诗次韵作答
作者：欧大任
朝代：明

扁舟如屋学张融，泊棹清言暂肯同。诗在我惟歌小国，赋成君不问司空。挐音坛下今虚远，剑说庭中已自雄。一斗槽床宁少住，但能双目送飞鸿。
李惟寅邀陪王敬美饮显灵道院得生字
作者：欧大任
朝代：明

琼枝已慰隔年情，小令风流坐尽倾。华岳花从诗里见，篸山云傍席边生。酒怀升斗差犹王，侠气江湖老未平。此日将军能揖客，簪裾今更重西京。
李明府召同黎秘书刘观察王纳言集得歌字
作者：欧大任
朝代：明

客来十里驻鸣珂，奉炙行觞奈乐何。石净池头凉夏簟，鹤闲厅事长春莎。花前荆玉无双价，曲里秦青第一歌。京洛风流吾党在，卿心犹得慰蹉跎。
李符卿伯承左迁亳州夜同黎秘书惟敬吴侍御约卿往饯得长字
作者：欧大任
朝代：明

殷勤一尊酒，相送意何长。薄宦投濠上，归心向濮阳。使星珠斗外，卿月玉河傍。持慰山东客，衔恩异夜郎。
李观察君哲挽词
作者：欧大任
朝代：明

大茂甲子峰，冲融秀气钟。一官秦执法，五礼汉司农。经学传韦相，才名表李邕。陵今称下马，人拜若堂封。
李鸣卿邀游韩氏山亭
作者：欧大任
朝代：明

缥缈飞楼出井干，千山隔水绕阑干。何来方丈□难引，忽涌罗浮雪并寒。帆过城头春浪长，亭开天半白云残。飘飘便可支筇去，万树梅花醉里看。
杏山翁寿歌
作者：欧大任
朝代：明
体裁：古风

濑乡之孙内乡客，文杏满山署仙伯。三玄岁岁纷矣紫，五沃枝枝烂然白。种从东海都尉求，实容洛涘园人摘。西岭新成董奉林，南邻半似张元宅。昔日长安奏赋来，正逢五色曲江开。紫茸系柳章台辔，碧玉飞英曲院杯。上林文木栖不借，中禁明光望却回。酣歌地厌金门据，卜居策指丹江去。羔雁频辞三府书，烟霞自草诸山疏。贤良再上谢菑川，骠骑初心落句注。大儿周南太史公，小儿高第郎官署。万石家能向里趋，八龙门可迎宾御。佳辰上寿祝乔龄，尺简称诗满朝署。香扑玉缸花更繁，此时仙伯驾青鸾。崧高嵾上将扶毂，裹核蓬莱授我餐。
杏山翁寿歌
作者：欧大任
朝代：明

濑乡之孙内乡客，文杏满山署仙伯。三玄岁岁纷矣紫，五沃枝枝烂然白。种从东海都尉求，实容洛涘园人摘。西岭新成董奉林，南邻半似张元宅。昔日长安奏赋来，正逢五色曲江开。紫茸系柳章台辔，碧玉飞英麴院杯。上林文木栖不借，中禁明光望却回。酣歌地厌金门据，卜居策指丹江去。羔雁频辞三府书，烟霞自草诸山疏。贤良再上谢菑川，骠骑初心落句注。大儿周南太史公，小儿高第郎官署。万石家能向里趋，八龙门可迎宾御。佳辰上寿祝乔龄，尺简称诗满朝署。香扑玉缸花更繁，此时仙伯驾青鸾。崧高嵾上将扶毂，裹核蓬莱授我餐。
村夜
作者：欧大任
朝代：明

风竞南氛恶，天高北斗明。孤灯无雁字，双泪有猿声。匣暗蛟龙跃，枥寒骐骥鸣。闲来忧转切，谁为答升平。
杜伯理诸寅夜过
作者：欧大任
朝代：明

稍适过从兴，俱忘请谒劳。江淮今盛府，宾客有吾曹。浊酒篱花冷，清歌海月高。自怜官舍里，苜蓿半蓬蒿。
杨子江楼感秋作
作者：欧大任
朝代：明

江介秋以风，芜城更萧索。丛薄陨其英，繁林纷且落。清波何湛湛，露下警孤鹤。蟋蟀吟荒庭，流萤照罗幕。亭皋眺万里，淮楚引嵩洛。关山鸿雁来，高楼夜严柝。飞蓬一失路，曹耦非所托。推毂谢金张，回车避桑霍。徒勤载酒人，颇哂校书阁。樗散幸自存，雌伏祇能乐。微尚夙所秉，因之悟龙蠖。
杨州中秋送康裕卿项豹章入京
作者：欧大任
朝代：明

萧瑟悲歌对浊醪，那堪立马望烟皋。夹堤通泗王程远，落叶边淮客梦劳。楼橹夕悬沧海月，鱼龙秋送广陵涛。汉庭谁念枚乘笔，羡尔同时赋最高。
杨州得小孙潘少承椷诗寄贺喜而有作
作者：欧大任
朝代：明

五年奔走客燕都，老作江阳一腐儒。忆母家园惭负米，抱孙官舍喜悬弧。旧书颇解藏三箧，清酒谁能送百壶。惟有故人诒秀句，独留明月似秦珠。
杨村驿逢朱可大谪汝州
作者：欧大任
朝代：明

天涯何意复追欢，把袂苍茫别更难。传舍共怜迁客去，路人犹作近臣看。孤村浊酒临河醉，五月征帆带雨寒。汝洛相思千里外，书来不用叹南冠。
杨民部肖韩入浮丘社得成字
作者：欧大任
朝代：明

胜侣集柴荆，名山不入城。飞栖惟乐志，喧寂自浮生。濠上游方待，河东赋已成。谷莺啼近客，半似和歌声。
杨计部肖韩草玄亭
作者：欧大任
朝代：明

华阳谁许隐居真，郫上亭看结构新。答诏堪成怡白句，解嘲犹有守玄人。竹阴沾几时挥翰，花气浮觞日饮醇。闻道会心曾不远，频来鱼鸟更相亲。
杪秋刘子大宅同曾司马周光禄黎秘书诸公赏菊得花字
作者：欧大任
朝代：明

旧游何但似抟沙，执戟怜予鬓已华。霜后谁移三径色，尊前犹醉五陵家。高城夕漏偏留客，锦席秋灯半照花。京洛群公簪弁地，明年应自忆天涯。
杪秋同陆华父登青罗山顶望罗浮
作者：欧大任
朝代：明

嶂前松栝九秋残，紫逻东回路几盘。秦戍风烟馀燧火，粤门天地一泥丸。铁桥云落银涛涌，朱鸟星高玉舄寒。为报安期今可待，去从神武挂吾冠。
松洲歌
作者：欧大任
朝代：明

主人家世执金吾，不数汉时马子都。朝从卤簿甘泉驾，夕奉期门骑卫呼。洲居岂是列戟处，松尘非供折腰具。受爵幸免大夫封，论功欲倚将军树。兴在青丘岩谷间，高堂倏见徂徕山。扫花食实自堪老，耸壑昂霄谁可攀。紫雾濛濛团盖滴，翠涛瑟瑟长空激。龙干旁飘金阙门，虬枝低拂沧池石。遥思海上凤麟洲，羽驾招摇玉树秋。何时君挟偓佺去，我识金门万户侯。问君冠剑奉朝请，何似天风洒吾顶。好将忠荩答升平，人间亦有陶弘景。
枕上
作者：欧大任
朝代：明

枕上书难寄，羁愁久病中。闭门三日雨，归梦五更风。
林中闻莺
作者：欧大任
朝代：明

绮楼花万树，睍睆足春声。复此林间听，深山无世情。
林处士祠
作者：欧大任
朝代：明

君有诠言在，何论隐者流。种梅桥欲断，载鹤艇能留。蘋荐空书几，松号一竁丘。纵陈封禅事，不必茂陵求。
林维乔携酒邀予过黎氏山楼
作者：欧大任
朝代：明

谢氏家林宴赏多，况逢宾从有羊何。思玄客已还山久，问字人多载酒过。雪后庭阶喧鸟雀，月中簪弁杂烟萝。登楼更滞风尘日，徙倚那能不醉歌。
林考功归来亭
作者：欧大任
朝代：明

祥麟不游鲁，威凤曾鸣岐。被褐怀其宝，我贵希所知。畴昔有作者，柴桑俨前师。薄仕见微志，贞遁亦勿疑。种秫非可待，采菊以当饥。宁因五斗故，束带见小儿。斯人今则鲜，千秋归来辞。莆中古介士，忤俗而见几。天曹岂不荣，所思木兰陂。鸒斯飞蒿下，岂为鲲鹏嗤。云庄奉遗矩，天韬解吾羁。荷杖白云巘，鼓枻沧洲湄。安身同尺蠖，食气珍灵龟。委顺期自然，妙善夫奚为。幽亭岿然在，终古存遐思。
枫香驿楼夜雪
作者：欧大任
朝代：明

白马枫香下，青春粉荔前。雪凝千涧水，风荡万家烟。卯酒官亭路，辛盘旅食年。故人传尺素，为枉济江篇。
柴门
作者：欧大任
朝代：明

拙性非栖遁，閒身久避諠。田园秋计尽，墟落夕烟繁。去日不复得，愁心谁共论。平生有微尚，偃仰愧柴门。
桂之树行赠黎氏
作者：欧大任
朝代：明

桂树郁苍苍，下荫白玉堂。堂前凿方池，中有双鸳鸯。君家何烜赫，绣衣照西京。玉斧凛白日，威名闻四方。御史府中居，神羊夹门枢。东方来车骑，过者立踟蹰。三子灿鸾凤，嗈嗈衔宝书。入室共称寿，奉觞拜堂除。白鹿可以晡，青霞鍊为腴。谢君王箱药，宴饮吹笙竽。丈人请为欢，饮酒延万年。永言歌寿昌，听我桂树篇。
桂花练鹊
作者：欧大任
朝代：明

仙冠鹊尾汉宫裁，金粟岩花日日开。此是淮南宾客地，白云还待八公来。
桐卢道中
作者：欧大任
朝代：明

渐远桐君阁，岧峣几万重。林黄垂橘柚，江碧泛芙蓉。冻井翁晨汲，秋租女夜舂。扁舟欹枕卧，犹听隔山钟。
梁园歌
作者：欧大任
朝代：明

汝南太守来送别，劝予一访梁园雪。今朝始渡黄河流，登台忽见梁园月。魏王雄都大梁野，信陵公子曾停马。屠肆空闻力士名，夷门不见抱关者。孝王宫阙在睢阳，连属平台复道长。兔苑山高成百室，旌旗警跸回三光。檀栾修竹今非故，胜事空馀枚马赋。猿岩雁池曾在无，鹤洲凫渚知何处。莽苍荆棘古城隈，汴水东流去不回。千年李白与杜甫，此地曾经醉酒杯。荒烟落日一洒泪，悲歌抚剑空徘徊。明兴古文谁第一，共推此地李献吉。信阳何子曾并驱，苏门高生亦其匹。一时酣咏梁王台，人称甫白与邹枚。我来更在何李后，持觞三酹沾襟袖。天球河图可终古，朱弦疏越竟一奏。当年达宦总丘壤，尔辈大名同宇宙。此物应难论簪组，斯文未坠怜雕镂。梁园歌，歌正愁，明月平台似雪浮。遥寄汝南徐子与，知予独啸梁园秋。
梁封君六十初度
作者：欧大任
朝代：明

拜老初逢汉诏优，正欢六帙海添筹。管宁皂帽虽深隐，葛令丹砂不待求。钟鼎素封千树橘，江湖清梦一沙鸥。九苞今已飞雏凤，紫诰荣光在帝州。
梁彦国奉使江南道出光山以书见寄赋赠四首
作者：欧大任
朝代：明

同舍君为使，前途负弩多。浮光不相待，驱马意如何。引经曾断狱，三府署曹郎。知尔王程急，邮签报弋阳。西曹衔命出，何日下都门。蚤见江南雨，应申孝妇冤。使星入部中，汝水闻君度。何由送双旌，山城日将暮。
梁彦国奉使江南道出光山以书见寄赋赠四首·其一
作者：欧大任
朝代：明

同舍君为使，前途负弩多。浮光不相待，驱马意如何。
梁彦国奉使江南道出光山以书见寄赋赠四首·其三
作者：欧大任
朝代：明

西曹衔命出，何日下都门。蚤见江南雨，应申孝妇冤。
梁彦国奉使江南道出光山以书见寄赋赠四首·其二
作者：欧大任
朝代：明

引经曾断狱，三府署曹郎。知尔王程急，邮签报弋阳。
梁彦国奉使江南道出光山以书见寄赋赠四首·其四
作者：欧大任
朝代：明

使星入部中，汝水闻君度。何由送双旌，山城日将暮。
梁彦国滦州书至
作者：欧大任
朝代：明

疲马饥衔苜蓿嘶，怜予千里望辽西。风驱朔雪卢龙近，云暗春城碣石低。帐下谭经留客坐，斋中把酒听莺啼。雄文最似相如赋，侍从河东待尔题。
梁彦国罗君礼陈十鹄邀游修上人院
作者：欧大任
朝代：明

岂是东林日，天容我辈闲。逢人能白眼，爱客说青山。赏趣琴尊外，会心鱼鸟间。虎溪仍一笑，谁遣独醒还。
梁彦国量移德安司理过草堂为别
作者：欧大任
朝代：明

汉东星转法为官，犹作南音楚客看。海鹤飘零人事异，江枫涕泣主恩宽。玺书曾借三吴色，羽猎今驱七泽寒。枕上干将堪赠汝，浮云何处望长安。
梁思伯过洲上
作者：欧大任
朝代：明

三径蓬蒿长，谁寻仲蔚门。箪瓢忘晏设，文史入宵言。散帙或焚蒳，钓鱼时放䑳。问津人罕到，不必记桃源。
梁词部朱计部伍金二中舍携酒夜过
作者：欧大任
朝代：明

西风鳷鹊观，隐亦傍金门。客并桃花骑，宵携竹叶樽。匡床聊且坐，长铗未堪言。似慰相如渴，惟应学避喧。
梅宪副天逸阁
作者：欧大任
朝代：明

宣州草阁傍山开，家是都官旧姓梅。宛水雪从江涨下，敬亭云向郡城来。清尊自许能逃世，华发宁论未尽才。谁羡诸荀名汉代，高阳今更表崔嵬。
梅庵
作者：欧大任
朝代：明

西来浮海后，獦獠起南邦。悟得心为印，经行法是幢。拈花看几叶，现月散千江。独有唐年凿，寒泉下石淙。
梅禹金见访青溪
作者：欧大任
朝代：明

宣城何自至，建业始能寻。数问劳修翮，相逢结片心。梅花寒气早，枫叶暮江深。欲把朱弦理，听君白雪音。
梅花村
作者：欧大任
朝代：明

路入罗山下，春深啼鸟繁。飞花馀古树，流水自柴门。桂父家何在，梅仙市尚存。金砂如可学，吾欲访轩辕。
梅花水
作者：欧大任
朝代：明

江风摇飏五铢衣，镜作花林雪作围。春入年来池上树，玉鳞不向白门飞。
梦中作
作者：欧大任
朝代：明

雁天新月照残霞，何处征人不忆家。岂是一官留客久，凤城楼阁曲江花。
梦亡弟衡仲集杜二首
作者：欧大任
朝代：明

不见江东弟，难招病客魂。鸰原荒宿草，鬼物傍黄昏。牢落官军速，沉埋日月奔。风吹紫荆树，愁绝更堪论。兄弟分离苦，穷愁岂有宽。生涯相汨没，吾道属艰难。世路虽多梗，关山空自寒。入帘残月影，双照泪痕乾。
梦亡弟衡仲集杜二首·其一
作者：欧大任
朝代：明

不见江东弟，难招病客魂。鸰原荒宿草，鬼物傍黄昏。牢落官军速，沉埋日月奔。风吹紫荆树，愁绝更堪论。
梦亡弟衡仲集杜二首·其二
作者：欧大任
朝代：明

兄弟分离苦，穷愁岂有宽。生涯相汨没，吾道属艰难。世路虽多梗，关山空自寒。入帘残月影，双照泪痕乾。
梦人问著书
作者：欧大任
朝代：明

十二经翻藏室日，五千言著出关年。老夫白首无文字，不是西来第几传。
梦归
作者：欧大任
朝代：明

应世吾何玩，谁令未拂衣。三江双桂楫，五岭一荆扉。羁绁名为辱，蹉跎梦每归。岂因灌园日，始息汉阴机。
梦故姊夫郭明府邦翼
作者：欧大任
朝代：明

世缘何事尽空花，梦向乌衣问谢家。地下金棺应有恨，不从勾漏饵丹砂。
横梅行
作者：欧大任
朝代：明

涛门六月不堪闻，鱼鳞汹涌屯黑云。鸡猪澳起龙蛇阵，烽火寨惊豺虎群。琉球急病书愤懑，高丽荡荡邦崩分。一时薄遣横海将，中原遥出伏波军。倭居海中闽浙近，五畿七道五百七十三之夷郡。萨摩摄摩竺前竺后弹丸耳，号令各出不可问。包茅谁得责荆蛮，楉矢那能勤肃慎。东南风便凭陵来，箕子周封良可哀。蜃气氤氲失城阙，鲸波蹴沓翻楼台。恶氛虽迫扶桑侧，玄菟乐浪三韩濊貊犹雄哉。辽左兵符下九天，将军横海拥楼船。田横岛雾迷传燧，徐市城云落控弦。秦时明月琅琊过，汉日飞虹碣石县。旄头星已中宵灭，何可干将空浴铁。馘蛮首，饮蛮血，倭奴丑类涛前绝。夜夜梅花玉笛寒，双吹鸭绿江头雪。
樵南硕隐篇
作者：欧大任
朝代：明

梅鋗岭外秦时关，西樵以南皆仙山。硕人薖轴可望不可到，千岩万壑溪潺湲。虹桥似宴曾孙处，龙湫即是东瓯路。台岳飞来一片霞，天窗散作晴空雾。树树五柳丝，山山丛桂枝。何期招隐客，但咏归来辞。白云洞口杳无极，考槃在涧差堪适。岂为山公高阳池，不知丞相平泉石。五色清波映凤毛，双栖丹穴齐鹓翼。于陵可灌，伯成可耕，硕人且蜡樵中屐。君不见汝南袁夏甫，身却公车步，后人袭汉三公府。君不见襄阳庞德公，深居鹿门中，有子仕魏诸士宗。硕人隐矣多寿祉，夏甫德公亦如此。
樵山杂言送严寅叔
作者：欧大任
朝代：明

山木兮青青，山泉兮泠泠。君不顾兮忽惆怅，松落色兮泉无声。昔与君兮卧空谷，泉为琴兮松为屋。思共济兮苍生，耻自投兮荆玉。群龙集兮纷相迎，送君出兮谒承明。眇不才兮独留，云霏霏兮媵予而上征。君将行兮一停车，饮君酒兮揽君袪。霖雨沛兮今方须，樵之云兮将何如。
次偃师寄王敬美二首
作者：欧大任
朝代：明

王家小令最风流，江左题书念远游。采得三花持欲寄，白云春色满嵩丘。十年华发傍风尘，薄宦谁怜似积薪。虾菜扁舟差不恶，忆君芳草五湖春。
次偃师寄王敬美二首·其一
作者：欧大任
朝代：明

王家小令最风流，江左题书念远游。采得三花持欲寄，白云春色满嵩丘。
次偃师寄王敬美二首·其二
作者：欧大任
朝代：明

十年华发傍风尘，薄宦谁怜似积薪。虾菜扁舟差不恶，忆君芳草五湖春。
次固始逢李文学讯曾比部子玉
作者：欧大任
朝代：明

西曹今直省，信有故人传。白雪高歌里，青春浊酒前。为郎非得意，作客况长年。我更羞行役，微官未息肩。
次处士韵
作者：欧大任
朝代：明

清卿宅近秦淮畔，春满西堂爱客过。交以通家论孔李，诗曾佳句逼阴何。披襟石上青云远，把臂林间白发多。谁共千觞酬胜会，醉来吹剑一高歌。
次夕李文仲孙齐之姚伯道罗伯符王元方程子虚汪仲嘉马从甫黄思素吴大觉过集得逢字
作者：欧大任
朝代：明

草堂西曲白云重，尊酒宁知此夕逢。何限归心思息鴳，敢于词客竞雕龙。万家明月江城笛，千里惊飙涧寺钟。宋玉未应摇落恨，剑光秋已照芙蓉。
次夕黎秘书携酒曾缮部同过得霄字
作者：欧大任
朝代：明

故人尊酒慰萧条，并控骅骝意气骄。郢里高歌回白雪，燕台寒色满青霄。城边明月鸿声起，灯下清霜木叶飘。此夕谢庄惭作赋，词臣多在圣明朝。
次韵奉和泰泉先生喜惟和授行人
作者：欧大任
朝代：明

汉庭射策早知名，通籍金门委佩行。使节远从衔诏去，主恩先慰望乡情。尧封万里輶轩近，禹甸千山櫑具明。想见出关家庆日，路旁应认弃繻生。
次韵奉酬少司寇刘公介夫见怀
作者：欧大任
朝代：明

十载秦关别，思君梦往来。聂都寻水到，庾岭见梅开。政谢韦贤日，词推沈约才。游梁情已倦，归洛兴偏催。岁暮停云望，春深候雁回。折麻何处寄，愁上越王台。
次韵答丁戊山人武夷见寄二首
作者：欧大任
朝代：明

去年勾漏始归来，太姥虹桥待尔回。海送羽车占异气，石藏金匮识仙才。汞铅几处留丹灶，脯炙何时共酒杯。莫向岩头吹铁笛，幔亭风急万山哀。玉椷何处寄新诗，消息惟应海鹤知。三洞丹经瞳炯炯，万峰黄帽鬓丝丝。云浮飙室朝元地，月过天坛礼斗时。为问青精何日至，山禽将献赤龙芝。
次韵答丁戊山人武夷见寄二首·其一
作者：欧大任
朝代：明

去年勾漏始归来，太姥虹桥待尔回。海送羽车占异气，石藏金匮识仙才。汞铅几处留丹灶，脯炙何时共酒杯。莫向岩头吹铁笛，幔亭风急万山哀。
次韵答丁戊山人武夷见寄二首·其二
作者：欧大任
朝代：明

玉椷何处寄新诗，消息惟应海鹤知。三洞丹经瞳炯炯，万峰黄帽鬓丝丝。云浮飙室朝元地，月过天坛礼斗时。为问青精何日至，山禽将献赤龙芝。
次韵答姚伯子京口见寄
作者：欧大任
朝代：明

沿牒趋南署，寻盟忆大淮。琴尊劳尔待，丘壑寄吾怀。树引云阳郭，江通海岳斋。应能怜曼倩，金马尚诙谐。
次韵答曾参戎子澄塞上行军见寄
作者：欧大任
朝代：明

都亭别后忆驱驰，大漠听笳汉将悲。南去长缨曾自请，北来骠骑一相随。官刍召募飞应急，军市酣歌散未迟。宾客兰台虽已老，燕然铭笔为君期。
次韵答王太史绍传过寺馆小饮之作
作者：欧大任
朝代：明

餐钱堪自老东胶，何点清斋食不肴。贝简夜灯僧共读，柴门秋叶客来敲。束书归计将招隐，执戟何心更解嘲。乡里永冠还此会，几人京洛念穷交。
次韵答郭膳部笃周见怀
作者：欧大任
朝代：明

典礼趋东省，亲逢主好文。注书推郭象，识字过杨云。旧苑长杨赋，中原细柳军。此时劳尺素，何处挹清芬。使者秋相问，北来飞骑书。天长淮树小，江冷蓟鸿疏。白发愁难遣，黄花饱有馀。登台望京阙，千里独踌躇。
次韵答郭膳部笃周见怀·其一
作者：欧大任
朝代：明

典礼趋东省，亲逢主好文。注书推郭象，识字过杨云。旧苑长杨赋，中原细柳军。此时劳尺素，何处挹清芬。
次韵答郭膳部笃周见怀·其二
作者：欧大任
朝代：明

使者秋相问，北来飞骑书。天长淮树小，江冷蓟鸿疏。白发愁难遣，黄花饱有馀。登台望京阙，千里独踌躇。
次韵答顾玄纬见寄
作者：欧大任
朝代：明

早买山田四十双，扁舟归去老江乡。谈禅有客期兰若，看竹何人问草堂。世许谷云工笔札，自羞辕固少文章。一轺欲访延陵子，天末题书报雁行。
次韵答黄白仲毗陵见怀二首
作者：欧大任
朝代：明

寒深汀树郁苍苍，岁晚扁舟尚异乡。何事词人能寄忆，风流江左愧周郎。震泽鸿书不可闻，布帆犹在白鸥群。青溪溪畔南朝宅，官阁梅花正待君。
次韵答黄白仲毗陵见怀二首·其一
作者：欧大任
朝代：明

寒深汀树郁苍苍，岁晚扁舟尚异乡。何事词人能寄忆，风流江左愧周郎。
次韵答黄白仲毗陵见怀二首·其二
作者：欧大任
朝代：明

震泽鸿书不可闻，布帆犹在白鸥群。青溪溪畔南朝宅，官阁梅花正待君。
次韵酬曾缮部以三斋居省中见怀
作者：欧大任
朝代：明

燕台风起暮萧骚，念我偏题尺牍劳。阔略幸无三府辟，激昂终愧五陵豪。公车岁月囊钱尽，郎署云霄剑佩高。停辇若逢明主问，莫言宾客有绨袍。
次韵酬陆伯生见赠
作者：欧大任
朝代：明

爱君诗句起沉冥，结托烟霞伴酒星。三载归心悬海岳，几人揖客重朝廷。握从汉署兰空碧，游似山阳竹更青。名士一时推入洛，陆家才自出华亭。
次韵酬陆无从因喜李季常归自岭外
作者：欧大任
朝代：明

旧学君鱼转是师，竹西一赴十年期。法曹尚忆梅花阁，隐士多能桂树诗。频向江波烹鲤腹，似怜山朋妒蛾眉。北来渐有罗浮信，为访磨崖问叔之。
次韵酬黄幼章见寄
作者：欧大任
朝代：明

历落生涯只钓矶，城中车马到应稀。溪园得雨缃梨熟，水国先秋紫蟹肥。别久林僧频有约，病多酒客每相违。劳君尺素能题寄，谁向襄阳问布衣。
次韶州
作者：欧大任
朝代：明

腊月渡浈水，系舟韶石间。山高连汉徼，树远接秦关。禹甸通诸粤，尧封尽百蛮。九成台下路，犹想翠华还。
次鸿胪韵
作者：欧大任
朝代：明

秣陵一别十三年，许掾能开玳瑁筵。何限江山经六代，未应宾客让群贤。春声前起金罍侧，真气东来玉杖前。遥望昆崙山下路，同谁田者是元先。
正月二日伍舍人朱计部谢侍御司考功见过张武库袁民部同集得东字
作者：欧大任
朝代：明

京洛翩翩有数公，何期冠盖访墙东。借居开径曾非隐，登阁看山暂可同。尚把椒花供献岁，更移梅萼试春风。曲高未敢轻相和，郢客从来尽国工。
正月十七日陈子野宅湘兰始花
作者：欧大任
朝代：明

烟光淡沲秦淮滨，暖色絪缊楚畹春。谁在潇湘五千里，独持琼佩赠佳人。
正月四夜雪霁自海子骑还显恩寺用明月照积雪为韵五首
作者：欧大任
朝代：明

银海花边过，瑶林镜里明。高楼吹玉笛，半是陇头声。燕门城似铁，太行石为碣。征人一骑还，何处关山月。冰天万里照，猎火仍残烧。惟看灞上归，不见军中啸。雁飞霰频积，马饥冻犹策。谁怜东郭生，尚作长安客。金堤楸树折，北风布衣裂。萧条认寺灯，青毡一斋雪。
正月四夜雪霁自海子骑还显恩寺用明月照积雪为韵五首·其一
作者：欧大任
朝代：明

银海花边过，瑶林镜里明。高楼吹玉笛，半是陇头声。
正月四夜雪霁自海子骑还显恩寺用明月照积雪为韵五首·其三
作者：欧大任
朝代：明

冰天万里照，猎火仍残烧。惟看灞上归，不见军中啸。
正月四夜雪霁自海子骑还显恩寺用明月照积雪为韵五首·其二
作者：欧大任
朝代：明

燕门城似铁，太行石为碣。征人一骑还，何处关山月。
正月四夜雪霁自海子骑还显恩寺用明月照积雪为韵五首·其五
作者：欧大任
朝代：明

金堤楸树折，北风布衣裂。萧条认寺灯，青毡一斋雪。
正月四夜雪霁自海子骑还显恩寺用明月照积雪为韵五首·其四
作者：欧大任
朝代：明

雁飞霰频积，马饥冻犹策。谁怜东郭生，尚作长安客。
武黄门奉使还凓水为尊公寿
作者：欧大任
朝代：明

世家曾表大江东，趋入闾门万石同。墩下昔年题橘颂，阁前长日听松风。琐闱名重星辰上，紫诰恩深雨露中。称寿定知庭训切，待君持谒大明宫。
残岁二首
作者：欧大任
朝代：明

久客怜残岁，微才负盛时。买曾羞骏骨，妒敢恨蛾眉。漫灭三年刺，沉冥五字诗。青山猿鹤在，何日不相思。头颅吾自爱，簪笏未堪捐。世事随沤泛，天年似栎全。梦难忘马箠，书不废鱼笺。寂莫扬雄阁，惟应守太玄。
残岁二首·其一
作者：欧大任
朝代：明

久客怜残岁，微才负盛时。买曾羞骏骨，妒敢恨蛾眉。漫灭三年刺，沉冥五字诗。青山猿鹤在，何日不相思。
残岁二首·其二
作者：欧大任
朝代：明

头颅吾自爱，簪笏未堪捐。世事随沤泛，天年似栎全。梦难忘马箠，书不废鱼笺。寂莫扬雄阁，惟应守太玄。
残岁行
作者：欧大任
朝代：明

北风残岁夜不止，茅屋哭声愁满耳。野人篱落少炊烟，时向山樊拾荆杞。连年荒歉困征求，富者卖田贫卖子。府帖催科减折收，县家督责严驱使。左江征戍半未归，老稚何人托生死。陇上方嗟旧业荒，仓中催纳新粮起。里胥乘势横索钱，升斗不容相汝尔。孤婺亦遣卖丝麻，免使呼号怨乡里。昨朝复闻贼近村，贾客渔翁五路奔。白昼鸣锣向墟市，黄昏上屋攫鸡豚。吁嗟往岁多馀积，今岁辛勤饭不得。父老犹思弘治时，乐岁官清无盗贼。南国书生破褐寒，临风三叹益悲酸。尺书不得干明主，何日苍生有环堵。迎新履庆在明朝，残岁萧条泪如雨。
残腊同华甫宿石壁馆
作者：欧大任
朝代：明

天涯行役愧蹉跎，路入新安腊已过。一夜乡心头欲白，溪声犹在枕边多。
殷无美胡文甫魏懋权胡元瑞过斋中
作者：欧大任
朝代：明

春城杨柳郁金枝，此会千秋不可期。谒舍每投王粲刺，啸台何限阮公诗。结交世许论肝胆，寓直人今感鬓丝。典有鹔鹴君但坐，为怜燕酒醉深卮。
毗卢阁观旧藏示讲经僧
作者：欧大任
朝代：明

十载翻经事若何，法门原自学维摩。莫邀谢客匡山社，纵有锋机觉已多。
水仙花
作者：欧大任
朝代：明

霓裳卷幔月中开，罗袜淩波水上来。湘女江妃从广宴，瑶池西畔玉华台。
水帘房
作者：欧大任
朝代：明

珠箔不可卷，石房云出门。岩霏侵几席，寒瀑湿兰荪。触户时逢鹿，窥书或有猿。眷言绝尘鞅，聊以涤烦諠。
水晶庵望象山
作者：欧大任
朝代：明

江南晴色满诸峰，隔水青青一岭松。客去潇然閒隐几，夕阳高枕听山钟。
水次逢碧桃
作者：欧大任
朝代：明

桃叶复桃花，秦淮是汝家。渡头风雨夜，惆怅忆天涯。
永上人邀李明府及余兄弟过广济寺逢金陵恩上人同登藏经阁
作者：欧大任
朝代：明

净因吾欲习，偶尔过珠林。花露沾清供，松风发妙音。片霞高阁色，一鹤白云心。庐阜能开社，攒眉亦可寻。
汉柏行
作者：欧大任
朝代：明

万岁峰前双玉阙，武帝升中有车辙。三柏盘根阅世孤，千五百年色如铁。映石高枝浅黛飞，参天老干空青裂。翠叶曾披汉代云，铜柯颇照秦时月。只今犹荫太乙池，何但晴含嵩岭雪。我行骑出登封门，下马摩挲尔尚存。容留幸见清平世，长养深知雨露恩。溜皮碧藓龙鳞矗，霜骨苍棱犀甲繁。天柱露盘气萧瑟，缑山白鹤回翩翻。坛前白日忽清朗，崔嵬古树交深爽。十六仙人何处游，缤纷玉女能来往。漠漠砾沙风昼寒，摧残芝草与琅玕。乾坤万木冻应折，惟有三花尔共看。
江东送黄说仲
作者：欧大任
朝代：明

轺傅今逢盛汉年，青云挟策气翩翩。客卿双璧全归赵，国士千金半入燕。匕首独持名岳上，垆头曾醉大江前。五陵任侠君方少，应笑扬雄老尚玄。
江东驿送陈节推赴广信
作者：欧大任
朝代：明

劳劳送客处，离绪不堪陈。独喜法曹吏，今推儒行人。青毡经雪冷，绿绶映花新。讼简多诗兴，鹅湖碧浪春。
江中桂楫曲
作者：欧大任
朝代：明

千里飞流通楚烟，三津浊浪引巴川。西南扬子源何极，一望瀰漫桂楫前。羊角飙驰吹骤雨，鱼鳞云起合瑶天。远见青龙浮浦上，乍疑白马戏涛边。樯动相风乌并转，缆移立堠鹭齐牵。孤树苍茫难辨影，惊湍荡漾不成圆。何处榜人歌扣枻，更逢津吏醉持船。艑遇轲峨知贾客，髻梳倭堕学江仙。渔童昼自催鸣鼓，姹女时能工数钱。底事狂夫书不到，别离经岁又经年。
江仲嘉九歌堂
作者：欧大任
朝代：明

卜筑西堂发兴多，新安江浅泛烟波。扁舟岂解忘吴语，双褋偏能学楚歌。使者颇曾观乐否，词人其奈反骚何。应知载酒时来问，莫遣山窗长薜萝。
江南曲
作者：欧大任
朝代：明

江南忆采莲，莲叶何田田。木兰为楫，文梓为船。刺船榜歌莲叶边，鸳鸯双飞遂不前。双飞双浴比颜色，唶我欲执何由得。回桡榄结双莲花，日暮江南望江北。
江州元日
作者：欧大任
朝代：明

北望国门近，那知隔楚天。卿云书正月，瑞雪入新年。愁向庾楼失，心先魏阙悬。伫思元会盛，春宴禁庭前。
江州城楼晚望
作者：欧大任
朝代：明

家在渔村有钓蓑，偶从簪弁失烟波。怀人书札春鸿早，作客江湖夜雨多。匡岳千峰云不散，浔阳九派路如何。五噫岂似关东去，回首中原一放歌。
江陵女歌
作者：欧大任
朝代：明

涉江朝采莲，涉浦夕采兰。送欢三峡渡，忆妾六盘关。
江馆雨中待陈梦庚二首
作者：欧大任
朝代：明

松围村舍暝，花落涧泉香。独听萧萧雨，孤莺啼夕阳。昨日过花朝，红芳暗烟雨。蘼芜绿渐多，美人隔春渚。
江馆雨中待陈梦庚二首·其一
作者：欧大任
朝代：明

松围村舍暝，花落涧泉香。独听萧萧雨，孤莺啼夕阳。
江馆雨中待陈梦庚二首·其二
作者：欧大任
朝代：明

昨日过花朝，红芳暗烟雨。蘼芜绿渐多，美人隔春渚。
池上
作者：欧大任
朝代：明

群鱼圉圉足池水，雨过忽添一尺强。移向长江看变化，云涛千顷更禁当。
汤义仍至闻丁右武已次扬州时邹尔瞻莅比部三月矣予将归岭外留赠三君子
作者：欧大任
朝代：明

江东文物盛，千古足吾徒。岂必周司乐，何伤楚大夫。鴸虽怜远客，马自识长途。欲待群贤赋，秋风已忆鲈。太博曾封事，都官尚诤辞。风霜千字挟，江汉九歌遗。但可袁丝饮，宁知贾傅悲。扁舟吾引去，何以寄相思。
汤义仍至闻丁右武已次扬州时邹尔瞻莅比部三月矣予将归岭外留赠三君子·其一
作者：欧大任
朝代：明

江东文物盛，千古足吾徒。岂必周司乐，何伤楚大夫。鴸虽怜远客，马自识长途。欲待群贤赋，秋风已忆鲈。
汤义仍至闻丁右武已次扬州时邹尔瞻莅比部三月矣予将归岭外留赠三君子·其二
作者：欧大任
朝代：明

太博曾封事，都官尚诤辞。风霜千字挟，江汉九歌遗。但可袁丝饮，宁知贾傅悲。扁舟吾引去，何以寄相思。
汪和叔南还赋此订会扬州
作者：欧大任
朝代：明

同是蓟门客，送君思广陵。淮船千榼酒，江阁十年灯。零雨留孙楚，秋风傍季鹰。博支南去路，犹及采湖菱。
汪禹乂吴膺之李鸣卿吴虎臣朱道光邬汝翼诸子集斋中得杯字
作者：欧大任
朝代：明

摄山采药始能回，邗上繁华尚欲开。卷幔烟霞千嶂落，挥毫宾客五湖来。清言已下高斋榻，斜日还衔浊酒杯。奇字自惭无可问，悬知三径长莓苔。
汴城南寻大梁亭故迹
作者：欧大任
朝代：明

陆海何逶迤，辐辏四方入。梁王好宾客，冠盖于此集。平明车马来，延引门下揖。毂击车莫前，簪合履相及。枚邹纷并游，荐达交剪拂。积雪临菟园，池竹檀栾湿。授简召相如，词客随警跸。汉业当盛昌，诸侯方睦辑。文章尔雅时，千秋在兹日。我来一游梁，吊古历原隰。四顾忽茫然，因之寄于悒。
汴梁怀古
作者：欧大任
朝代：明

缥缈宫城十二楼，玉津无复昔年游。烟深废苑常疑雨，柳折残堤半似秋。遗老尚能谈楚汉，平台谁更召枚邹。輶轩一望中原路，长送黄河过汴州。
沈侍御才叔西园
作者：欧大任
朝代：明

宅胜杭名郡，花源入更长。晋官知隐客，汉姓问渔郎。琴自丘中弄，书仍柱下藏。空诸何所有，湖色满山房。
沈太史索题富顺黄宪副西湖精舍
作者：欧大任
朝代：明

绣斧曾飞雪色孤，幽栖今见辋川图。城开泸水犹通渎，月出峨眉半入湖。乍过渔童歌榜枻，可无山鸟劝提壶。风流文藻谁能似，赋客相如汉大夫。
沈封君隐居巽洲其子祠部君索题
作者：欧大任
朝代：明

玉湖湖上水，种竹忽成洲。君是沈麟士，功曹宁足留。持竿风渚晚，吹笛卞山秋。玄散何年赋，云虹应独游。
沈山人二画为张叔龙题 其一 玫瑰花
作者：欧大任
朝代：明

露蕊濯菊裳，风香度兰牖。采之赠佳人，不用持琼玖。
沈山人二画为张叔龙题 其二 木芙蓉
作者：欧大任
朝代：明

红艳照寒光，江天木末霜。楚歌行结佩，秋思满潇湘。
沈山人二画为张叔龙题·玫瑰花
作者：欧大任
朝代：明

露蕊濯菊裳，风香度兰牖。采之赠佳人，不用持琼玖。红艳照寒光，江天木末霜。楚歌行结佩，秋思满潇湘。
沈山人懋学邀同丁光禄吴孝廉避暑饮园中
作者：欧大任
朝代：明

好客如君少，招携更一尊。桂同淮士赋，林即隐侯园。图里疑山响，琴边听涧喧。千秋河朔饮，谁解此清言。
沈纯甫见过不值
作者：欧大任
朝代：明

病起江干一棹归，翩翩皂盖访鱼矶。乌皮几在携家隐，白板门深见客稀。沧海霜随旌外落，罗浮云傍舄边飞。徵书十道闻将下，强欲从君愿已违。
沙海
作者：欧大任
朝代：明

秋风大梁城，沙海浩漫漫。临坪一以叹，哀壑多危湍。成周昔东迁，九鼎定洛门。天命虽未改，郏鄏难久安。楚人问大小，睥睨尚百年。何哉梁君臣，日夕谋窥关。齐欲发士卒，颜率说以难。利害在一时，祸福各有端。即事刎喉轻，倾辀已多艰。怀螫匪云毒，挟重将盘桓。东秦得百二，何有赵与韩。亲雠更异心，唇齿骇易寒。已矣勿复言，太息摧心肝。
沥湖
作者：欧大任
朝代：明

杖从紫竹洞，津口问湖船。笭箵收凉雨，跏趺向晚烟。隐无郫上宅，耕少汶阳田。便可移家去，渔歌共岁年。
河上送七郡太守入洛
作者：欧大任
朝代：明

关东犹切九重忧，已报诸侯会洛州。梁狱竟劳田叔按，楚筵宁见穆生留。嵩邙远近生寒色，瀍涧东西急暝流。何日山河还带砺，词臣空忆兔园游。
泊枞阳眺览盛唐遂忆汉武之游
作者：欧大任
朝代：明

行役届皖城，放舟下枞阳。原隰郁膴膴，江波浩汤汤。忆在元封中，君王狩朱方。大江深且广，及兹一苇航。慷慨盛唐歌，意气临八荒。弯弧射蛟台，皇武何可当。六龙奋遨游，宝鼎开灵昌。八骏将安归，黄竹悲哉伤。宸游事既往，六合无回光。春沙莽草露，洲曲鸿雁翔。不见楼船还，空馀蕙兰芳。追昔有虞氏，恭己垂衣裳。缦缦卿云飞，跄跄仪凤翔。圣人重无为，君子贵豫防。览古动悽恻，延伫增彷徨。
泊锡山过王彦贻宅
作者：欧大任
朝代：明

尔家犹未定，道在固应穷。一仕何妨隐，千言已自工。佣堪依庑下，世亦避墙东。旧雨来今客，沙头系短蓬。
泗州宿客盱眙院中院在山半雪后游眺
作者：欧大任
朝代：明

馆开石壁雪泠泠，下马蓝田是此亭。大圣塔留开士颂，玻瓈泉勒使君铭。河西一水城头白，淮曲诸山枕上青。一笑莫论逢醉尉，部中谁更望双星。
泛厓门望海
作者：欧大任
朝代：明

甫里先生泛一船，罗浮山父兴翛然。落星石傍绮裘坐，青草湖通翠被眠。紫笋茶新行汲雪，胡麻饭熟欲餐烟。笭箵童子频持钓，欸乃渔翁共扣舷。便有鱼龙丹浦上，已惊蛟蜃赭霞边。风来稍引帆樯去，涛起真看岛屿连。若木西临津渺渺，扶桑东望气翩翩。屯云澳口无栖影，漾日鼍门正接天。沧水楼台时作市，蓬莱清浅或成田。琼花瑶草三千界，银阙珠宫几万年。鹏徙空中生羽翼，蟾浮桂里见婵娟。远游此是图南路，谁遣人疑海上仙。
泛樵湖访吴而待
作者：欧大任
朝代：明

舍策出云谷，谋舟问水源。共寻剡溪去，言访辟疆园。开径求羊至，升阶兰芷繁。呼童斸林笋，爱客倒山尊。悬榻夕还下，赐书时更论。为君留信宿，兴尽未回辕。
泛浈江至脩仁水寻范云饮水赋诗处
作者：欧大任
朝代：明

陆陟心苦艰，江行意超忽。扬舲恣击汰，理榜欣乘筏。昔闻范内史，于焉自怡悦。赋诗散郁陶，饮水辨清淈。今游属暮春，远放遵南粤。三枫睇已遥，五渡嗟应没。爰思雊雉驯，尚想甘棠茇。命驾税山椒，弭盖依林樾。明霞带远峦，瑞霭屯崇碣。樊薄粲朱樱，原陵苞绿蕨。感兹时物迁，惧尔芳馨歇。代更道岂殊，事往迹空揭。凄凄怀古吟，心赏不可越。鸱夷迥泛湖，子牟怅怀阙。采兰向中洲，眷此何由达。沿洄发棹讴，愉乐陶嘉月。
泛白马湖怀吴道南陆长庚
作者：欧大任
朝代：明

一片征帆白马堤，射阳西更博支西。淮南二隐遥相望，谁道风流在剡溪。
泛舟江上戏作采莲曲三首
作者：欧大任
朝代：明

兰舟忆昔下横塘，莲花初开莲叶长。谁道今朝鶗鴂至，回桡愁见两鸳鸯。浦口齐歌出荡边，叶残花败未回船。风吹罗袖沾微雨，道是无情亦可怜。雨过蘼芜绿满洲，一双鸂鶒对沉浮。王孙画舫归何晚，日暮湘江无那愁。
泛舟江上戏作采莲曲三首·其一
作者：欧大任
朝代：明

兰舟忆昔下横塘，莲花初开莲叶长。谁道今朝鶗鴂至，回桡愁见两鸳鸯。
泛舟江上戏作采莲曲三首·其三
作者：欧大任
朝代：明

雨过蘼芜绿满洲，一双鸂鶒对沉浮。王孙画舫归何晚，日暮湘江无那愁。
泛舟江上戏作采莲曲三首·其二
作者：欧大任
朝代：明

浦口齐歌出荡边，叶残花败未回船。风吹罗袖沾微雨，道是无情亦可怜。
泛舟过流霞岛遂登阆风岩
作者：欧大任
朝代：明

洞頫穹窿一岛开，棹歌曲曲共沿洄。风帆上下浮蓬苑，露掌东西矗菌台。泛黛乍从丹浦落，飞霞半自赤城来。游人岂解金声句，知有梁园赋客才。
泛舟高家庄看辛夷花
作者：欧大任
朝代：明

綵笔灿山霞，高楼照江雨。谁知辋口庄，犹有辛夷坞。
泰山四首 其一 封禅坛
作者：欧大任
朝代：明

芝泥封石满天坛，燎玉无光月色寒。七十二君何处去，白云空自绕阑干。
泰山四首 其三 日观峰
作者：欧大任
朝代：明

一出金门奉紫泥，孤灯日观听仙鸡。君看东海扶桑影，高照长安玉殿西。
泰山四首 其二 仙人桥
作者：欧大任
朝代：明

闻道青螺去复回，何年驱石过蓬莱。我今岳顶餐灵气，更待安期海上来。
泰山四首 其四 观海楼
作者：欧大任
朝代：明

海雾冥冥远接天，蜃楼东与岳云连。十洲只在三山外，不遣楼船更候仙。
泰山四首·封禅坛
作者：欧大任
朝代：明

芝泥封石满天坛，燎玉无光月色寒。七十二君何处去，白云空自绕阑干。闻道青螺去复回，何年驱石过蓬莱。我今岳顶餐灵气，更待安期海上来。一出金门奉紫泥，孤灯日观听仙鸡。君看东海扶桑影，高照长安玉殿西。海雾冥冥远接天，蜃楼东与岳云连。十洲只在三山外，不遣楼船更候仙。
泰山歌寄王公仪
作者：欧大任
朝代：明

峞乎岌哉，泰山岩岩齐鲁东，天孙主治名岱宗。拔地一万八千丈，但见瑶台琼阙淩苍穹。石道屈曲十八盘，然后天门日观开晴空。蛟螭作梁渡东海，三更日射扶桑红。上则九峰八峪四崖六岭，其下汶漯济涓流汹汹。白鹤皎皎玉女侧，黄河水与银汉通。仙之人兮驾玉虹，珊珊环佩摇青葱。俯拾冰玉采金碧，侗侗之珠万颗纷玲珑。大夫松树倚天半，碑篆犹记秦皇封。登仙台前炼丹液，明月嶂下翻芙蓉。行云肤寸触石起，倏忽雨电八极同。雁飞冥冥不敢过，登高一笑窥洪濛。王夫子，夙昔玉皇吏，曾宴幔亭峰。紫髯白面烟霞气，脱挽请缨游侠风。朅来献策阊阖殿，布衣谒帝蓬莱宫。绛灌不容长太息，谪向江海随飞鸿。悠悠白日未回照，鞭麟东去寻盖公。谪仙自古才有数，操椎博浪沙，射书聊城中，差足纵横一代雄。君不见安期先生颜如童，鹿走曾亦千重瞳。翩然玉舄渺安在，阜乡一去今无踪。丈夫历落在天地，岂使泰山乔岳空巃嵷。
泰州九日登望海楼怀梁公智黄幼章
作者：欧大任
朝代：明

把菊偏惊久客情，淮河西下蓟鸿声。楼船万里沧波涌，砧杵千家朔吹生。绝塞频年犹住牧，故乡多难未休兵。君看天地干将气，不为悲秋泪满缨。
泰州光孝寺阁怀五台山秀上人
作者：欧大任
朝代：明

青骡东去久无踪，谁道人间有赤松。孤阁云帆京口寺，万家烟树海陵钟。白榆历历今何远，玉舄翩翩不易从。欲问真如慰岑寂，禅房明月在千峰。
泰泉先生元日有作次韵奉和
作者：欧大任
朝代：明

遥瞻北斗拜枫宸，十载銮坡早乞身。蓂荚纪元颁历早，椒盘宜寿颂年新。嵩呼最忆鹓班地，镐宴曾随鹤禁人。独向天涯吹玉律，罗浮山下万花春。
洗砚东庄
作者：欧大任
朝代：明

砚庄流水绕柴门，泼剌游鱼墨可吞。纵有红尘飞不到，依然何胤一家村。
洛下遇杨秀才
作者：欧大任
朝代：明

立谈交可定，年少尔趋风。名字关西起，文章蜀郡雄。易能宗郑氏，人自表中嵩。万里如相忆，罗浮海树东。
洛西楼怀岑给事叶侍御
作者：欧大任
朝代：明

回磴层云睥睨愁，为君孤眺独夷犹。关门西引三峰色，河水东悬万里流。卷幔绿吹榆柳细，开尊红映杏花稠。春深远作他乡客，满目风尘易倦游。
洛阳看花六首
作者：欧大任
朝代：明

烟光漠漠万家寒，京洛春游兴未阑。细草沙平飞骑过，玉楼窗小醉颜看。二月花朝锦满城，五陵公子粲朱缨。席茵槛转移春去，斗草妆新竞早行。千柳河堤垂绿丝，新莺先到魏王池。探春懒学诸年少，无奈东风日日吹。华林园过石家园，金水流从太白原。十里烟花今不减，上东门外醉王孙。鸿池绿水傍东都，清籞花枝绝代无。酤酒天津宁论价，朝来山鸟劝提壶。洛中来为牡丹期，曾醉杨州芍药时。从此芳菲骄不得，马头春色满囊诗。
洛阳看花六首·其一
作者：欧大任
朝代：明

烟光漠漠万家寒，京洛春游兴未阑。细草沙平飞骑过，玉楼窗小醉颜看。
洛阳看花六首·其三
作者：欧大任
朝代：明

千柳河堤垂绿丝，新莺先到魏王池。探春懒学诸年少，无奈东风日日吹。
洛阳看花六首·其二
作者：欧大任
朝代：明

二月花朝锦满城，五陵公子粲朱缨。席茵槛转移春去，斗草妆新竞早行。
洛阳看花六首·其五
作者：欧大任
朝代：明

鸿池绿水傍东都，清籞花枝绝代无。酤酒天津宁论价，朝来山鸟劝提壶。
洛阳看花六首·其六
作者：欧大任
朝代：明

洛中来为牡丹期，曾醉杨州芍药时。从此芳菲骄不得，马头春色满囊诗。
洛阳看花六首·其四
作者：欧大任
朝代：明

华林园过石家园，金水流从太白原。十里烟花今不减，上东门外醉王孙。
洞泉有仙人卢至柔遗迹顾光禄隐居在焉为赋是诗
作者：欧大任
朝代：明

璨山深访羽人居，洞酌亭前寄敝庐。流水玉琴挥轸外，秋风金涧听松馀。曾攀丘垄乌啼树，尚忆云窗鸟篆书。江左周颙归未得，十年猿鹤意何如。
洲上四首
作者：欧大任
朝代：明

灌畦稍能种药，临水亦可弹琴。汉阴何有机事，坛下只送挐音。稚子闲来弄影，丈人于此逃名。高枕独看春雨，沧涨几濯尘缨。生事庭前流水，世情竹外青山。抱膝长吟梁父，为园不闭柴关。长江万里扁舟，春水孤烟白鸥。何处高人持钓，百年吾道沧洲。
洲上四首·其一
作者：欧大任
朝代：明

灌畦稍能种药，临水亦可弹琴。汉阴何有机事，坛下只送挐音。
洲上四首·其三
作者：欧大任
朝代：明

生事庭前流水，世情竹外青山。抱膝长吟梁父，为园不闭柴关。
洲上四首·其二
作者：欧大任
朝代：明

稚子闲来弄影，丈人于此逃名。高枕独看春雨，沧涨几濯尘缨。
洲上四首·其四
作者：欧大任
朝代：明

长江万里扁舟，春水孤烟白鸥。何处高人持钓，百年吾道沧洲。
洲上漫述
作者：欧大任
朝代：明

静觉閒居好，翛然野鹤姿。明时犹未隐，吾道竟何之。世路交情异，门墙过客疑。才无鹦鹉忌，心已白鸥知。乐在形忘处，肥因战胜时。云霞双草屩，天地一茅茨。计拙羞称士，途穷岂为诗。侏儒徒自饱，肮脏尔何辞。竞进才何有，躬耕力未疲。秫田聊岁计，瓜地亦恩私。秋月松杉净，江烟橘櫾垂。阮庭无俗物，蒋径得幽期。近市村醪少，经霜涧菊迟。谁资鱼菽祭，敢望纻衣遗。稷契身能许，巢由世不羁。暂时甘土偶，前日见郊牺。住岳同僧约，寻溪许客随。知希惟我贵，柱下有馀师。
济州登李白酒楼
作者：欧大任
朝代：明

汶上何来旅服游，至今犹足想风流。殊方宾客空词苑，万里河山一酒楼。供奉花深秦地月，酣歌星散鲁门秋。谁能不引中原目，金马铜驼迥自愁。
浮丘八景 其一 紫烟楼
作者：欧大任
朝代：明

冥冥洞壑青，漠漠山烟紫。仙人驷苍虬，忽向神霄起。
浮丘八景 其七 挹袖轩
作者：欧大任
朝代：明

珠浦三千里，璇房一万年。河车功已毕，来此学游仙。
浮丘八景 其三 珊瑚井
作者：欧大任
朝代：明

涨海珊瑚洲，潮来通石井。汲之炼药成，丹光二云顶。
浮丘八景 其二 晚沐堂
作者：欧大任
朝代：明

赐沐有金钱，载酒西园暮。岂但沉隐侯，郊居白门赋。
浮丘八景 其五 留舄亭
作者：欧大任
朝代：明

飞仙辞阜乡，玉舄留斯亭。所餐蒲九节，涧上至今青。
浮丘八景 其八 听笙亭
作者：欧大任
朝代：明

吹笙伊洛来，凤鸾犹可遇。傥得浮丘公，接上崧高去。
浮丘八景 其六 朱明馆
作者：欧大任
朝代：明

浮石白云麓，西开朱明户。丹梯曾未遥，缥缈升真路。
浮丘八景 其四 大雅堂
作者：欧大任
朝代：明

桂树淹淮客，椒丘寄楚辞。风流沧海上，何羡习家池。
浮丘八景·紫烟楼
作者：欧大任
朝代：明

冥冥洞壑青，漠漠山烟紫。仙人驷苍虬，忽向神霄起。赐沐有金钱，载酒西园暮。岂但沉隐侯，郊居白门赋。涨海珊瑚洲，潮来通石井。汲之炼药成，丹光二云顶。桂树淹淮客，椒丘寄楚辞。风流沧海上，何羡习家池。飞仙辞阜乡，玉舄留斯亭。所餐蒲九节，涧上至今青。浮石白云麓，西开朱明户。丹梯曾未遥，缥缈升真路。珠浦三千里，璇房一万年。河车功已毕，来此学游仙。吹笙伊洛来，凤鸾犹可遇。傥得浮丘公，接上崧高去。
浮丘山中郑祖皞黄用砺入社
作者：欧大任
朝代：明

风流二客幸同时，几杖烟霞晚更移。匡阜白莲能共社，会稽林竹旧相期。丹丘不隔珊瑚井，明月犹通玉液池。扶醉清秋凝望处，西来山色碧参差。
浮丘怀赵太史
作者：欧大任
朝代：明

学士承恩已赐麻，十年曾向此餐霞。歌因南国丛生桂，种岂东陵五色瓜。海上至今留玉舄，洞中犹自贮丹砂。怀君欲折江梅寄，春在罗浮万树花。
浮淮
作者：欧大任
朝代：明

南征浮淮水，行迈方余舟。桐柏导西来，湍激从安流。鸿濑下涡浦，高澨见马丘。扬帆唱归风，击汰齐棹讴。夕曜涌明月，熻爚蠙珠浮。龟龙腾以嬉，鸨雁翩其游。在昔省徐方，师旅戒万艘。水军发谯城，舳舻泛悠悠。俛仰忆往事，波骇今千秋。曙色荡溟昧，商飙复飂飗。朅来肃王程，耽赏非所谋。咏言仲宣赋，渺矣怀九州。
海上
作者：欧大任
朝代：明

乱后风烟异昔年，孤帆一片海东悬。鲁连不是扁舟客，何处长安落日边。
海上
作者：欧大任
朝代：明

汗漫将何适，冥心海上鸥。沧波犹洗屐，落日独乘舟。蜃气阴偏强，鼍更夜不收。金银望宫阙，吾得片帆游。
海上三山行为唐仁卿父母双寿赋
作者：欧大任
朝代：明

君不见南北涨渤一水通，扶桑万里初日红。蓬莱瀛洲与方丈，黄金宫阙云气中。三神之山可望不可至，船行往往引以风。澄海东近扶桑东，霞冠星佩唐仙翁。陈姥秀笄六珈贵，重封偕老颜如童。华堂结构开耆寿，烟波绾带沧津口。鸾歌凤舞轩辕丘，包匦菁茅云梦薮。错衡文毂拥路衢，峨弁振缨向庭牖。雕盘缤纷翠釜驰，金支闪烁珠旗走。翁姥齐欢此日觞，象筵岁酌长生酒。仙郎计部莱衣斑，兰满阶墀玉树环。安期巨枣纷将献，王母蟠桃近可攀。君不见阜乡亭下赤舄还，千岁求我蓬莱间。且向天中觐双阙，还来海上访三山。
海上津亭逢张孺觉赴高州
作者：欧大任
朝代：明

一送广陵去，书从白下开。五羊停楫待，双鹿夹车来。挺劲风云色，峥嵘岳牧才。高凉君到日，能忆越王台。
海上谣
作者：欧大任
朝代：明

我昔何所游，鼓柁祢衡鹦鹉洲。今日是何日，天涯飘泊沙棠舟。举头日近长安远，浮云万里令人愁。天吴出没摇九首，连天白浪牛声吼。南海庙前枫树青，帆飞失却扶胥口。早潮东下暮潮还，歌罢扣舷仍饮酒。醉归越王城，北望越王台。越王昔日繁华地，只今零落生青苔。贵亦不足羡，贱亦不足憎。乘桴者何人，而有万古名。卢敖汗漫应相待，欲破长风海上行。
海上逢丁戊山人自朗宁至
作者：欧大任
朝代：明

戎马殊方急，君今何所之。人群仍纵酒，客路只题诗。剑倚风尘过，丹成日月迟。管宁将度海，莫遣世人知。
海天僧同余过朝天宫周道士馆不值道士
作者：欧大任
朝代：明

谁言匡阜远，亦似石城西。观主今何去，殷勤过虎溪。
海珠寺送钧弟之江西赋得孺子祠
作者：欧大任
朝代：明

聘君祠屋楚江干，到日祠前木叶丹。院近湖光临晚静，阁连山色入秋寒。霜清揽袂搴洲莽，日落回桡咏澧兰。尔向豫章寻旧隐，东都应忆汉衣冠。
海珠慈度寺与颛炳二释子对月
作者：欧大任
朝代：明

江绕前朝寺，山开故国楼。胡床还对月，楚客自悲秋。叶落禅房冷，钟鸣旅雁稠。僧逢大小朗，地即凤麟洲。酒许攒眉去，言从灌顶酬。寂寥师讲后，幻灭祖灯留。幡影闲宵梵，潮声急暝流。袁宏将访道，相约过罗浮。
海珠江上寄齐明府
作者：欧大任
朝代：明

何来双舄忽先登，羡尔衣冠出五陵。锦自制成推翰墨，花曾栽遍识贤能。豫章家世彤云接，粤海楼台赤日升。握手天涯飞盖地，便从燕阙望觚棱。
海珠江上留别孔元锡
作者：欧大任
朝代：明

扁舟江上待寒潮，归去孤村正寂寥。却忆山钟谁共听，诃林寺里赤阑桥。
海虞瞿元化文懿公仲子也故自儒家夙精内学过余海上论合辄赠短句
作者：欧大任
朝代：明

君自瞿昙氏，南宗七叶昌。论犹持白马，业自擅青箱。禅藻右丞富，儒家太史长。无生吾欲学，莫惜示津梁。
海鸥篇
作者：欧大任
朝代：明

蜉蝣不知夕，蟪蛄不知春。醯鸡局瓮天，斥鴳骄溟鲲。鹪鹩翳林枝，四顾无凤麟。鲁人薄东家，邺人厌西门。云士难方朔，公孙睨辕君。租徕山上松，风霜化为薪。执戟久不调，巧宦嗟何人。世路方崄巇，量已贵识真。楩梓栋梁材，奚用荆与榛。蛟龙变化时，焉知蛭与螾。扬蛾非少年，戢羽全其身。翩翩鲁连子，海鸥谁可驯。
涌泉庵
作者：欧大任
朝代：明

阿耨池前白石坛，西来一派在江干。高僧卓锡飞空去，云满山瓢玉液寒。
淇园山房为潘子迁赋
作者：欧大任
朝代：明

选胜新开淇上园，宛然洛涘似潘安。宿烟葱茜青千亩，夹水檀栾绿万竿。游处鸣弦春自媚，閒来散帙夏偏寒。题诗更过辛夷馆，为有丛篁许客看。
淦口望胡佥宪舟不至先赴金川驿相待
作者：欧大任
朝代：明

江树寒深独鸟依，邮亭回首叹蓬飞。湓峰雁去冲残雪，渝水帆来带落晖。日短山城收市早，风高溪寺听钟微。瑶琴玉涧今何处，水远天长客未归。
淩进士出知合肥归拜敕封贞节祖母张太安人索诗为寿时太安人八十有七子以建昌太守侍养于家孙则进士及乃兄乡贡士也
作者：欧大任
朝代：明

怀清台筑武林门，宅里旌扬圣主恩。旴水金章趋令子，庐江银艾列贤孙。麟编直与冰霜映，龙敕长随日月存。更祝期颐逢盛典，年年家庆似潘园。
淬剑图为张仲率赋
作者：欧大任
朝代：明

大江来万里，持以淬吴钩。波似清漳夕，山疑赤堇秋。含光开电照，飞景带星流。好去张公子，时时看斗牛。
淮南小隐歌赠陈徵君
作者：欧大任
朝代：明

君家旧在无诸国，白头来作江东客。衣裘久已厌奔走，道路何尝闻拥隔。一身自许渔樵群，有子况是文章伯。拄杖欲投烟雾深，支茅独剪云霞落。秦淮流水栅塘斜，百尺松梯雪浪花。谁云钟阜周颙宅，不似乌衣谢尚家。君不见天津桥南筑糟丘，何如金陵城西之酒楼。丹诏玄纁虽有召，且留江上白蘋洲。
淮南早秋马上作
作者：欧大任
朝代：明

隋堤疏柳似枫潭，送客逢秋酒半酣。马上不知家万里，只看鸿雁过江南。
淮口大风同吴子化张子豫临眺
作者：欧大任
朝代：明

百万飞艘旌帜黄，惊沙忽起半苍茫。支祁西锁涡河下，桐柏南连泗水长。秦使何来求海上，汉臣谁敢薄淮阳。楼前芒砀风云气，多少征人望帝乡。
淮阴驿逢童子鸣管建初北上
作者：欧大任
朝代：明

扁舟吾暂系，把袂尔何期。斗酒相逢处，天涯问所之。淮阴人罢钓，吴市客吹篪。遇合千秋事，君王正好奇。
清明前一日同方行人岳文学江张二山人集孙鸿胪宅得孙字
作者：欧大任
朝代：明

三年持橐傍金门，汉署还来问酒尊。千叠浮云迷客舍，五陵春草送王孙。莺声半入华阳馆，马首频窥灞水园。他日看花携手客，禁烟时节望中原。
清明日同王银台方奉常集李宛平宅观红梅花赋得春字十韵嘉靖末余与王方二君广陵游咏最久隆庆中会李君于汝南别亦七载今并集京师不佞病且思归篇中故兼述云
作者：欧大任
朝代：明

汉宫传蜡后，万户禁烟新。密坐谁邀客，寒花尚待人。赤珠褰幔错，紫玉缀条匀。色借霞标晚，光摇彩笔晨。县中桃比艳，佩里蕙同纫。汝水欢初识，扬州醉几巡。千山惟有梦，十载忽相亲。赏得长安令，香沾近侍臣。乡书愁寄驿，塞笛暗伤春。独忆江南远，尊前愧此身。
清明日过万安县
作者：欧大任
朝代：明

节序过寒食，扁舟客更愁。他乡对童仆，故国忆松楸。暮雨江边树，春莺水上楼。凭高独凝睇，把酒意悠悠。
清江浦酬许虞部伯渐
作者：欧大任
朝代：明

京洛曾相问，才名似昔贤。暂劳漕舰使，旧督水衡钱。淮月频吹笛，河烟一扣舷。惭予新病后，携手是何年。
清源观题壁
作者：欧大任
朝代：明

白马经来石上刊，乾坤百战未摧残。摩挲尚有开元字，凭轼中原我独看。
清远道中答胡佥宪
作者：欧大任
朝代：明

结束事行役，风霜易白头。望乡同海雁，浪迹似沙鸥。岐路频搔首，江山一倚楼。欲裁王粲赋，幸托李膺舟。北上初辞粤，西归已梦周。本非游说客，空愧黑貂裘。
渔家
作者：欧大任
朝代：明

鸬鹚渔梁日晒翅，渔翁唤妇煮江鳜，忽见江头酒船至。
渡扬子江
作者：欧大任
朝代：明

大江限南北，击楫此经过。不见长安近，其如行路何。烟中沉楚树，鸿外渺湘波。谢眺怀京邑，新林引望多。
渡江四首
作者：欧大任
朝代：明

黄鹄恣一举，乃在太液池。天马产渥洼，矫矫汗血姿。睥睨阊阖里，冠尽青云垂。何以咫尺书，行役在路岐。皂枥有刍豆，日夕维絷之。盛年不努力，贫贱宁可辞。决起枋榆间，啁啾亦奚为。落日临大江，辛苦当告谁。击汰出江干，扬舲一何疾。渺渺余独征，袛役在今日。浮云散高楼，中天见京室。斯须北以南，流盻双飞翮。宵征江北月，旦见江南山。倏及新林浦，引领白下门。龙飞起淮甸，龟食卜洛原。王屋似钟阜，终南表长安。休明值嘉运，顾盻逢所欢。然诺重相许，报答良独难。将奏都亭记，言向郊扉还。滔滔江汉流，归海自有时。皎皎众星出，明月敛其辉。竞智未必是，逃名未为非。金马可陆沉，酣饮不复疑。东方玩世士，执戟岂告疲。井丹著高洁，磨涅难磷缁。平生薄禄计，果协沧洲期。济江且远游，乘桴得吾师。
渡江四首·其一
作者：欧大任
朝代：明

黄鹄恣一举，乃在太液池。天马产渥洼，矫矫汗血姿。睥睨阊阖里，冠尽青云垂。何以咫尺书，行役在路岐。皂枥有刍豆，日夕维絷之。盛年不努力，贫贱宁可辞。决起枋榆间，啁啾亦奚为。落日临大江，辛苦当告谁。
渡江四首·其三
作者：欧大任
朝代：明

宵征江北月，旦见江南山。倏及新林浦，引领白下门。龙飞起淮甸，龟食卜洛原。王屋似钟阜，终南表长安。休明值嘉运，顾盻逢所欢。然诺重相许，报答良独难。将奏都亭记，言向郊扉还。
渡江四首·其二
作者：欧大任
朝代：明

击汰出江干，扬舲一何疾。渺渺余独征，袛役在今日。浮云散高楼，中天见京室。斯须北以南，流盻双飞翮。
渡江四首·其四
作者：欧大任
朝代：明

滔滔江汉流，归海自有时。皎皎众星出，明月敛其辉。竞智未必是，逃名未为非。金马可陆沉，酣饮不复疑。东方玩世士，执戟岂告疲。井丹著高洁，磨涅难磷缁。平生薄禄计，果协沧洲期。济江且远游，乘桴得吾师。
渡江至京口吴太守汝亨邀饮北固山上
作者：欧大任
朝代：明

涉江方戒旅，舟子待回潮。飞盖劳明牧，行觞宴旧僚。蒜山秋雨歇，瓜渚夕霜飘。何限离人思，南征驿路遥。
渡河入德州却寄慈仁和尚
作者：欧大任
朝代：明

鲁门一望水如渑，渐远长安隔五陵。钜野旆旌苍树出，暮天楼橹白云升。鸦归返照啼高冢，马饮寒流顾断冰。行役驱驰飞锡远，题书心愧雁门僧。
渡浉水再过申州寻紫霞观杨道士
作者：欧大任
朝代：明

贤隐山连郡，城头半紫霞。酒人浉水月，剑客洞庭花。投杖今何处，悬壶即是家。君逢勾漏令，不必问丹砂。
渡淮河次新息
作者：欧大任
朝代：明

初离弦子国，渐入息侯乡。淮水分桐柏，鸿陂引玉梁。人犹歌贾父，客每忆黄郎。回首关东路，苍苍夕照长。
渡钱塘江
作者：欧大任
朝代：明

临安秋早发，罗刹片帆开。来岸青龙见，惊涛白马来。速归频问驿，学赋敢言才。渺渺江南思，那堪朔雁哀。
渡黄河
作者：欧大任
朝代：明

津头小吏候旌干，河激高歌举棹欢。天转浮云酸枣决，涛翻斜日具茨寒。万行归雁风前过，一片征帆树里看。沉璧宣房非汉代，君王无事诏千官。
游七星岩
作者：欧大任
朝代：明

积金削壁引巑岏，洞府谁知日月宽。三竺烟光当晓出，九华江色入秋寒。天窗渐豁山犹屋，地肺潜通谷亦盘。我欲岩栖星是客，不妨人作少微看。
游九龙池
作者：欧大任
朝代：明

亭俯清淙石岛开，六飞临幸尚雕台。瀑飘东岭青云下，峡坼西风紫塞来。龙首已疏寒似雪，鲸鳞初动昼成雷。持杯恍忽听吟晚，谁信昆明有劫灰。
游五祖道场
作者：欧大任
朝代：明

冯茂道场古，千年大满名。铭题鹦鹉塔，灯现钵罗城。万众人天里，虚空仙佛情。南宗今几代，曾此学无生。
游仙四首
作者：欧大任
朝代：明

我昔乘我蹻，万里远行游。旁挟三青鸟，前导六苍虬。天狼驭我驷，格泽建我斿。欻若神飙驰，只尺渺十洲。鳌梁度沧海，东去何悠悠。员峤方丈间，宫阙矞云浮。鸾歌凤亦舞，何异轩辕丘。仰见众仙人，侍帝十二旒。长跪问要眇，笑与龄千秋。归来保黄耇，曜灵自能留。褰裳者谁子，东驾蓬莱舟。绛节忽飘飖，芝盖纷相随。昆丘双黄鹤，翱翔如有期。秦女秉凤箫，为我吹参差。朝谒白玉京，玉京何逶迤。昆崙宅其中，烛龙照灼之。虹霓系衣带，剡剡星佩垂。晞阳沆瀣餐，宝之握无为。元气翕太始，絪缊成阴阳。万物芸芸然，膏火半自戕。十载鍊金骨，玄鬒瞳未方。道逢羡门子，授我药一箱。云霞互缭绕，炳爚日月光。云是金鹅蕊，嚼之玉齿香。所希生羽翼，凤凰而将将。蜉游人间世，此乐安可详。麒麟出以时，河汉明三台。澄氛廓九域，泆荡天门开。五城十二楼，下有金银台。我行骑白鹿，参驾云中来。夷方贡市通，五岳扶崔嵬。远游远如期，日车西可回。出入沧池中，波浪无喧豗。中天五色露，注在金茎杯。持献万岁寿，东厢伏裴徊。赐臣以高驼，延年大佳哉。
游仙四首·其一
作者：欧大任
朝代：明

我昔乘我蹻，万里远行游。旁挟三青鸟，前导六苍虬。天狼驭我驷，格泽建我斿。欻若神飙驰，只尺渺十洲。鳌梁度沧海，东去何悠悠。员峤方丈间，宫阙矞云浮。鸾歌凤亦舞，何异轩辕丘。仰见众仙人，侍帝十二旒。长跪问要眇，笑与龄千秋。归来保黄耇，曜灵自能留。褰裳者谁子，东驾蓬莱舟。
游仙四首·其三
作者：欧大任
朝代：明

元气翕太始，絪缊成阴阳。万物芸芸然，膏火半自戕。十载鍊金骨，玄鬒瞳未方。道逢羡门子，授我药一箱。云霞互缭绕，炳爚日月光。云是金鹅蕊，嚼之玉齿香。所希生羽翼，凤凰而将将。蜉游人间世，此乐安可详。
游仙四首·其二
作者：欧大任
朝代：明

绛节忽飘飖，芝盖纷相随。昆丘双黄鹤，翱翔如有期。秦女秉凤箫，为我吹参差。朝谒白玉京，玉京何逶迤。昆崙宅其中，烛龙照灼之。虹霓系衣带，剡剡星佩垂。晞阳沆瀣餐，宝之握无为。
游仙四首·其四
作者：欧大任
朝代：明

麒麟出以时，河汉明三台。澄氛廓九域，泆荡天门开。五城十二楼，下有金银台。我行骑白鹿，参驾云中来。夷方贡市通，五岳扶崔嵬。远游远如期，日车西可回。出入沧池中，波浪无喧豗。中天五色露，注在金茎杯。持献万岁寿，东厢伏裴徊。赐臣以高驼，延年大佳哉。
游刘子素东河庄
作者：欧大任
朝代：明

拘虚解挂碍，遐想寄寥廓。屏嚣时一游，乘兴不俟约。初经五龙台，稍过七里廓。潇洒读书园，皋原莽回薄。舍舟小潢河，蹑屩碧茜阁。紫氛送疏棂，白云荡虚幕。栈疑鹊梁成，石似龙门凿。池亭抗兰橑，涧室开萝幄。漱泉咽玉浆，嚼蕊搴红药。鱼鸟能相亲，蘙荟总成乐。主人河上公，病客东方朔。曾是金马门，犹栖紫霞宅。陆沉世可逃，天游理无怍。将谢区中缘，言赋郊居作。
游吴舍人贲园
作者：欧大任
朝代：明

视草归来未白头，隐居何处是菟裘。山移华岳攒花出，水学巴江作字流。曲磴云边盘鸟道，飞滩屋下引龙湫。辟疆不厌留伧父，春入西园一度游。
游四祖道场
作者：欧大任
朝代：明

慈云自雁塔，香炉分鹫峰。涧寒浮石钵，雪霁闻山钟。欲难斋前偈，高寻霞外踪。何人曾出世，禅境空长松。
游大夫朝天歌
作者：欧大任
朝代：明

粤江流水春波暖，粤城官柳鸣蝉远。陆贾轻裘汉使年，华节犹题旧时馆。书函金鉴绣蝥弧，冠豸趋朝游大夫。前驱负弩迎行幰，祖帐开筵送客舻。闽广严程不能驻，淮徐北指燕州路。铜街烟雨滹沱花，紫禁云霄蓟门树。甘泉五柞郁崔嵬，钩陈太乙象昭回。簪裾万里骖驔合，玉帛诸侯汤沐来。圣主衮衣御皇极，嵩呼喜动千官色。东方上寿宫酝红，西母奏椷海桃碧。大夫被召宴金銮，一日恩沾既醉欢。湛露载逢周礼乐，弁星重睹汉衣冠。钞赐尚方俨班列，钟鸣长乐辞京阙。传舍吹箛啼夕乌，关河总辔悬秋月。游梁入洛盛光辉，作赋西征和者稀。梅花驿望长安骑，正待江风鸿雁飞。
游子篇
作者：欧大任
朝代：明

双鸿春北归，秋风复南翔。游子在万里，何以长相望。出门别慈母，兄弟亦殊方。明星思井舂，岂无黍与粱。朔风感肌骨，岂无衣与裳。负米心徒勤，织缣宁可将。他乡南斗前，惟愿亲寿康。眷彼归飞翼，俛默摧肝肠。
游宝积龙华诸寺至东山次方思道韵
作者：欧大任
朝代：明

横浦多名胜，乘春到上方。岭云通佛栱，江日抱禅房。城倚秦关壮，天连楚水长。绀园催暝色，钟磬隔微茫。
游崆峒山广成宫
作者：欧大任
朝代：明

轩辕曾问道，宅自至人开。白犬高云下，玄珠赤水来。花深飘绛节，草暖积香台。西去襄城近，还寻大隗回。
游嵩山二首
作者：欧大任
朝代：明

褰裳拂烟雾，竦身青云间。浮丘何处来，接上嵩高山。云梯蹑青壁，金涧流潺湲。其前为天柱，颇象承露磐。石脂锵然下，味如玉浆寒。飒飒仙馆中，饮之生羽翰。道逢四五公，授我青琅玕。碧落空歌长，飙车逝难扳。携手千秋期，税驾何时还。峻极惟嵩峰，二室东西翼。汉柏当其阳，后隐少林壁。玉岫冒青霞，朱岩表琼石。使者持节来，云中二龙白。顾谓李少君，太乙召为客。王烈得赤文，惟有嵇康识。飞举忽上征，名记丹台籍。缥缈笙鹤音，相迎此山侧。羽节夹道行，斑麟去无迹。吾将采三花，还山炼金液。
游嵩山二首·其一
作者：欧大任
朝代：明

褰裳拂烟雾，竦身青云间。浮丘何处来，接上嵩高山。云梯蹑青壁，金涧流潺湲。其前为天柱，颇象承露磐。石脂锵然下，味如玉浆寒。飒飒仙馆中，饮之生羽翰。道逢四五公，授我青琅玕。碧落空歌长，飙车逝难扳。携手千秋期，税驾何时还。
游嵩山二首·其二
作者：欧大任
朝代：明

峻极惟嵩峰，二室东西翼。汉柏当其阳，后隐少林壁。玉岫冒青霞，朱岩表琼石。使者持节来，云中二龙白。顾谓李少君，太乙召为客。王烈得赤文，惟有嵇康识。飞举忽上征，名记丹台籍。缥缈笙鹤音，相迎此山侧。羽节夹道行，斑麟去无迹。吾将采三花，还山炼金液。
游徐氏西园
作者：欧大任
朝代：明

上公别业傍金门，开国千秋带砺存。楼古尚题烽火字，台高犹识凤凰原。周京白水疏封地，汉主黄山御赐园。闻道长安足尘土，无如此处问桃源。
游江门寻陈徵君隐居
作者：欧大任
朝代：明

萧晨戒征舻，薄戾江门涘。仰瞻碧玉楼，言访白沙里。白沙遁世人，蚤脱朱门屣。玉署重徵君，金闺谢惇史。归来掩衡扉，被褐聊隐几。耕同石户农，道访襄城子。抠衣已龂龂，入室方济济。歌商出金石，奏雅中宫徵。馀韵今百年，精庐有遗址。宅犹诸葛存，台拟灵光岿。藤留处士蓑，苔绝幽人履。空言炳丹青，清风激顽鄙。嗟予愧斯文，未免乡人耻。饮河泳道馀，高山徒仰止。茅茨空寂寞，弦歌恍盈耳。依依郑公乡，千秋表南纪。
游牛首山弘觉寺南过花岩至祖堂寺遇沧禅师
作者：欧大任
朝代：明

清晨骑马去，日色照高岑。路入青松密，山盘紫甸深。石门开净界，天阙抱祇林。南国遗踪在，西方累劫沉。诸天窥色相，双树长禅心。宝塔怜孤眺，花岩爱远寻。年多残碣积，坛覆白云阴。定后幡无影，斋时户有禽。炉烟参宿霭，经梵送馀音。池上泉浮钵，亭前地布金。随缘诠密义，适意散幽襟。期尔皈依处，空山携玉琴。
游牛首山用童庶子壁上韵二首
作者：欧大任
朝代：明

江左祥光拂露盘，城南双阙俯巑岏。辟支洞口僧卢近，罗什台前辇路宽。紫阁平临珠斗丽，黄山半入白云寒。蓬莱咫尺堪回首，鸾鹤翩翩肃羽翰。万壑千山绕洞门，断碑苔藓不堪扪。花岩缥缈标铜爵，玉殿玲珑锁绀园。却爱楼台淩倒景，独愁钟鼓送黄昏。翠华尚忆当年事，空向东都父老论。
游牛首山用童庶子壁上韵二首·其一
作者：欧大任
朝代：明

江左祥光拂露盘，城南双阙俯巑岏。辟支洞口僧卢近，罗什台前辇路宽。紫阁平临珠斗丽，黄山半入白云寒。蓬莱咫尺堪回首，鸾鹤翩翩肃羽翰。
游牛首山用童庶子壁上韵二首·其二
作者：欧大任
朝代：明

万壑千山绕洞门，断碑苔藓不堪扪。花岩缥缈标铜爵，玉殿玲珑锁绀园。却爱楼台淩倒景，独愁钟鼓送黄昏。翠华尚忆当年事，空向东都父老论。
游狮岭龙岩遇雨宿田舍
作者：欧大任
朝代：明

山北山南近可游，农谈西夕偶淹留。茅茨喜就田更宿，鸡犬愁闻里正求。鼓吹雨沉莎泽冷，管箫风袅豆篱秋。陶公拥耒怀千古，束带宁堪见督邮。
游甘露寺寻海岳庵故址
作者：欧大任
朝代：明

高寻海岳片云垂，绝壁天风万里吹。笔冢已荒书带萎，临池犹似学书时。
游程舍人樗园
作者：欧大任
朝代：明

一卧山林道自尊，舍人今似浦长源。天年何但樗堪比，手种槐阴已满门。珠树岭前看五松，大鄣丘壑贮君胸。东来客有青霞佩，为向关前认是龙。
游程舍人樗园·其一
作者：欧大任
朝代：明

一卧山林道自尊，舍人今似浦长源。天年何但樗堪比，手种槐阴已满门。
游程舍人樗园·其二
作者：欧大任
朝代：明

珠树岭前看五松，大鄣丘壑贮君胸。东来客有青霞佩，为向关前认是龙。
游蒲涧寺谒苏文忠崔清献二公祠
作者：欧大任
朝代：明

学士来从海上楼，师臣家在岭南州。白麻不起摇双佩，孔盖高悬望九旒。岩寺泉通蒲涧月，山庭云落菊坡秋。榴丹橘绿椒浆碧，吹得参差奉宴游。
游虎丘夜至枫桥寻陈复甫不见赠同游郭郡博
作者：欧大任
朝代：明

江南野客未归去，尚爱吴中奇绝处。朅从白马涧边行，又向长洲苑西赋。禽逐桓王墓道田，马嘶伍子祠门树。西来暂憩虎丘山，玉霤金堂偶一攀。秋清檞叶满岩户，日静苔藓封柴关。闻昔吴中全盛日，阖闾城在江湖间。王图寂寞暮云散，伯气销沉秋草斑。高坟已无壮士守，鱼肠扁诸何日还。兹游幸遇清时乐，尊中有酒良非薄。为访周南太史来，况逢博士先生约。剑池亭下共分题，石井泉边更深酌。赵曲银筝向水调，越歈锦瑟临风作。须臾月出东山头，乘兴更寻招隐客。闻道山人湖上归，解衣夜向枫桥泊。欣然驾我木兰舟，西风瑟瑟飘绮裘。波光浩渺白露冷，山色惨淡玄鹤秋。手携玉笛吹月下，高云不动江水流。云深水远望不见，芙蓉杜若增离忧。蒪鲈信美岂不恋，沧洲廊庙吾何求。明朝万里各有别，为赋吴趋子夜游。
游西樵山
作者：欧大任
朝代：明

弱龄诵图经，雅志爱丘壑。良朋订远游，名山赴幽约。杪秋天宇清，始至谐夙诺。心迈易跻攀，步健轻岑崿。晓行陟诸峰，周览淩峻削。皛皛游氛敛，霏霏寒气薄。霜木耸巘高，风泉洒空落。迹绝洞疑扃，云攒岫如幕。搴萝上松门，临坪出烟阁。桂丛隐可招，暂托幽人乐。地远声总销，谷虚神更跃。眷言怀昔贤，来者视犹昨。窅默得天游，何用耽人爵。毕婚非达言，从此访灵岳。
游金陵还家作
作者：欧大任
朝代：明

远游不称意，裘马半摧残。惟有罗浮色，归人日日看。
游齐云岩雪霁
作者：欧大任
朝代：明

帝畤金堂玉作桥，万松积翠半空寥。青山九锁琅函秘，白鹤群呼绛节朝。风似洞庭闻广乐，云疑玄圃上丛霄。天都此是升真路，去去骖鸾亦不遥。
湖口忆子文
作者：欧大任
朝代：明

日落劳延伫，江长动远思。汀洲采兰杜，惆怅欲遗谁。
湘中曲
作者：欧大任
朝代：明

云中君，云中君，九疑犹隔万山云。曲中欲寄千行泪，澧浦沅江谁得闻。零陵香，零陵香，露湿罗襦结带长。采采前溪欢不见，为郎扶楫下潇湘。
湘中曲·其一
作者：欧大任
朝代：明

云中君，云中君，九疑犹隔万山云。曲中欲寄千行泪，澧浦沅江谁得闻。
湘中曲·其二
作者：欧大任
朝代：明

零陵香，零陵香，露湿罗襦结带长。采采前溪欢不见，为郎扶楫下潇湘。
湛上人自五台省其师清公还金陵
作者：欧大任
朝代：明

西风瓢笠渡江关，秋满长干待尔还。莫更十方行乞法，文殊今在五台山。
溧阳孙生邀游三山饮听江楼二首
作者：欧大任
朝代：明

风引孤舟行，登楼听呜咽。春江万里流，半是巴山雪。解裘换斗酒，江上同兹夕。试问李青莲，何如落星石。
溧阳孙生邀游三山饮听江楼二首·其一
作者：欧大任
朝代：明

风引孤舟行，登楼听呜咽。春江万里流，半是巴山雪。
溧阳孙生邀游三山饮听江楼二首·其二
作者：欧大任
朝代：明

解裘换斗酒，江上同兹夕。试问李青莲，何如落星石。
溪上馆月夜怀梁宗龙区元宾诸友人
作者：欧大任
朝代：明

泣玉归来不自聊，屏居谁可慰萧条。灯前独守庚申夜，月夜还过丁卯桥。叶落砌蛩偏断续，猿吟山磬转空寥。美人更在南溪曲，欲往从之烟水遥。
溪南访吴虎臣
作者：欧大任
朝代：明

河梁别后五年更，金竺停车此日情。涕泪总谈皮骨在，云霄宁问羽毛生。世疑厌次狂方朔，家自陈留醉步兵。与尔逍遥俱万里，不妨江海托浮名。
溪堂暑夜
作者：欧大任
朝代：明

炎威薄中夕，凉气上渔台。丹霄清露下，空水惠风来。鱼跃菱花散，龟游莲叶开。西园明月色，空忆邺中才。
滕王阁送邓巴州二首
作者：欧大任
朝代：明

南浦不可望，潇湘何处秋。好将明主意，露冕入巴州。君去西川路，知余滞楚乡。巴江书莫寄，九派是浔阳。
滕王阁送邓巴州二首·其一
作者：欧大任
朝代：明

南浦不可望，潇湘何处秋。好将明主意，露冕入巴州。
滕王阁送邓巴州二首·其二
作者：欧大任
朝代：明

君去西川路，知余滞楚乡。巴江书莫寄，九派是浔阳。
漂母祠
作者：欧大任
朝代：明

落日淮阴市，萧萧一庙存。絮曾何处漂，饭自此时恩。楚驿下春鸟，韩山啼暮猿。平生知己泪，感激念王孙。
漕河上送徐子与王元美秋夜饮别歌
作者：欧大任
朝代：明

海内作者谁最雄，先朝曾睹三四公。徐生飞扬天目侧，王生奋起沧海东。独以深心辨古色，斟酌元气播国风。扶摇九万海波立，天吴起舞号祝融。须弥芥子直眇小，八九云梦吞胸中。陵轹屈宋睨董贾，愤薄宇宙开洪濛。汉庭昔日尊黄老，笔札谁奏长扬宫。迩来隆庆中兴日，二子并为清时出。台省公卿毂竞推，交游宾客席半膝。气激扶风豪士歌，醉挟邯郸美人瑟。锦帆西过扬州门，芜城不数参军笔。是时秋风动扬子，白蘋已老淮南浦。满目丹枫胡雁天，行人明月秦邮树。城中载酒尽出祖，不意二子倾肺腑。使我烟霞浩荡心，即堪一目论万古。坐上起邀江左笛，邻舟解击渔阳鼓。逡巡但坐频引酌，夜深欲别不能语。徐生将送王生留，马前乱落星如雨。牵衣期我仍慇勤，刁斗孤城谁忍闻。燕赵题书报消息，更须一约济南君。
漕河泛舟过法海寺西寻九曲池
作者：欧大任
朝代：明

晨出广陵城，气候喜晴旭。生烟织前林，杂英纷满瞩。长河理轻舟，宾朋偶相逐。周览问故基，兴没半平陆。灌木傍禅栖，回溪荫修竹。十里萤苑西，往化灭已促。曲池饮牛羊，高台登樵牧。昔人弃九五，大业消百六。荒哉锦帆行，运去伤陵谷。柔脆何足哀，氛昏荡倾覆。释兹愤懑情，且寓登临目。
潘中丞毗山读书台
作者：欧大任
朝代：明

吴兴千嶂拥苍虬，二水何殊洛涘游。家傍沈郎青桂树，诗成柳恽白蘋洲。石门深锁藤萝雨，山笥曾开薜荔秋。枢筦借才今赐履，明农谁许问营丘。
潘仲良禺南草堂
作者：欧大任
朝代：明

溪上柴门似漆沮，桔槔灌圃小林居。隐同海客南禺野，读可荆人左史书。万壑烟霞双蜡屐，百年天地一蘧庐。遗安此日庞公宅，且看儿童驷马车。
潘启猷宅观梁思伯西樵山障子歌
作者：欧大任
朝代：明

丹丘崒嵂三千丈，紫峤茏葱一万重。南池堂中开画障，彷佛溟渤之仙峰。细认梁生作，乃是西樵山。罗浮相伯仲，秀拔南海间。梁生此障师董源，颇似米氏兼云烟。深山尚书畏莫敌，小李将军不敢前。忆昔梁生共邛杖，更携黎子西樵上。山中洒墨展生绡，酒酣为我图苍莽。眼底干岩暮霭生，耳边百道飞泉响。柴扉松径入萧掺，洞客林僧对清爽。出山倏已四三年，只今茅屋閒披赏。梁生已去掌丝纶，黎子金闺作近臣。猿啼蕙帐岁经岁，鸟唤烟萝春复春。潘郎近亦理征策，心向云霄卖云壑。谢安四十卧东山，大笑为君谢逋客。
潘子朋佘季美雨夜见过时华父还洲上
作者：欧大任
朝代：明

江雨篱门暗，扁舟二妙过。通家堪孔李，和者到羊何。茅屋秋声早，松醪夜语多。客居同甫里，犹得慰蹉跎。
潘子朋入京闻黎惟敬将至
作者：欧大任
朝代：明

万里翩翩海鹤群，燕台风雪始逢君。名家早已迎王粲，父党偏能敬子云。洛下衣冠缑氏学，漓江戈甲伏波军。故人消息期秦腊，斗酒高歌醉里闻。
潘少承枉宿弊庐
作者：欧大任
朝代：明

暂别期相见，呼儿开草堂。客频寻孺仲，人已卧良常。身世山瓢外，乾坤石几旁。惟君能信宿，谁复念沧浪。
潘少承楼上读张妆集
作者：欧大任
朝代：明

弱冠诗名海内闻，潘郎连璧愿同君。草书颇恨相逢晚，不见西窗白练裙。
潘道颐夜过滋兰精舍见访
作者：欧大任
朝代：明

杨生欲卜岷阳宅，谢史将归石井山。好事特来频载酒，故人相见一开关。春声宝瑟风前泛，溪影青蓑月下还。别尔不胜南浦望，鹤岑长在白云间。
潘鱼台挽词
作者：欧大任
朝代：明

久辞薄禄兴翛然，鲁国人思令尹贤。入仗但飞双玉舄，还家惟守一青毡。会从白傅香山社，耕少陶公下噀田。十载南禺冈畔路，断蓬疏木怅风烟。
潮州萧君达偕郑国彦方邦哲张子晦过访以诗见诒用韵兼酬四子
作者：欧大任
朝代：明

客邸逢君醉几回，岂缘乡国共衔杯。西京正待张衡赋，南海谁如赵德才。楯鼻自将飞檄去，刀头何必问书来。清秋最是披襟日，更约双骖上汉台。
濠上庄子台
作者：欧大任
朝代：明

积石雪涛飞，云来曳白衣。大鹏风外息，蝴蝶梦中归。天地惟秋水，山河自落晖。谁知漆园吏，于此讥无机。
濠梁雪中答李仓部送酒
作者：欧大任
朝代：明

故国浈江上，他乡此驻旌。尺书飞水驿，斗酒下山城。喜剧深杯送，酣来短句成。雪天难会面，三谢省郎情。
灌园
作者：欧大任
朝代：明

溪头园小水为矶，行汲时扃白板扉。百亩纵营金谷胜，几人能向玉门归。荔枝可饱瓜先熟，橘子将成笋尚肥。莫笑野夫犹抱瓮，半生吾已息吾机。
灵台引
作者：欧大任
朝代：明

雨雪萧萧闭关卧，劲风吹寒激窗过。篝灯不寐抚髀坐，哀歌中夜无人和。只今书牍有三千，不似东皋二顷田。餔糜一饱寒无毡，男号女啼常在前。曾闻宁生一叩角，下车载之相齐国。人生穷达未可卜，布衣且寄灵台宿。
灵应观玉皇阁临乌龙潭
作者：欧大任
朝代：明

台城遣恨多，山阁今独倚。玉笙何处来，月照乌龙水。
灵洲山寺送戚少保还东牟
作者：欧大任
朝代：明

纳节东归兴自超，旂常勋业在三朝。黄金铸印频成鹊，白马鸣鞭惯射雕。去问精庐书带草，钓从沧海木兰桡。浣花我亦投簪客，独向江村老寂寥。楼船郁水路初分，鹅鹳春洲讵可闻。细柳旧逢周太尉，武陵今送马将军。江南鼓吹歌黄鹄，岭外旌旗袅白云。一代登坛谁得似，中原何日不思君。
灵洲山寺送戚少保还东牟·其一
作者：欧大任
朝代：明

纳节东归兴自超，旂常勋业在三朝。黄金铸印频成鹊，白马鸣鞭惯射雕。去问精庐书带草，钓从沧海木兰桡。浣花我亦投簪客，独向江村老寂寥。
灵洲山寺送戚少保还东牟·其二
作者：欧大任
朝代：明

楼船郁水路初分，鹅鹳春洲讵可闻。细柳旧逢周太尉，武陵今送马将军。江南鼓吹歌黄鹄，岭外旌旗袅白云。一代登坛谁得似，中原何日不思君。
灵谷寺
作者：欧大任
朝代：明

六代钟山寺，千秋白下门。寒云栖宝殿，秋日下朱轩。原庙衣冠出，鼎湖弓剑存。愿资灵觉力，长护孝陵园。
灵谷酌八功德水
作者：欧大任
朝代：明

万松深一径，卓锡自何年。苑□随僧坐，江莺唤客眠。钟陵居士宅，石臼朗公泉。醉眼醍醐绿，何须更问禅。
熊典籍四十八始举一男孙学录邀余同赋
作者：欧大任
朝代：明

掌书门户见悬弧，浮弋先生喜色殊。幸有樱桃与杨柳，连看羯末并封胡。犀钱已辨频供笑，黄米新醅不用沽。谁似温陵能善颂，燕台真跃五花驹。
燕京九月末菊已尽矣范景伯署中方盛开同韦纯显过看得花字
作者：欧大任
朝代：明

□菊柴桑宅，陶家似范家。贫无千日酒，兴在一篱花。丛石停初霰，高天散落霞。岁寒吾爱汝，不为众芳誇。
燕京侠客行
作者：欧大任
朝代：明

长安侠客重遨游，玉勒金羁控紫骝。宝剑腰间驰柳市，狂歌日暮醉青楼。齐驱并辔皆七贵，绣户朱帘连甲第。百万须臾尽一挥，扬眉吐气无韩魏。王孙公子竞喧阗，海错山珍玳瑁筵。翻笑珊瑚亡梓泽，可怜榛莽漏平泉。千金骏骨今何代，郭隗高台不复在。日月西驰水向东，韶光荏苒朱颜改。深红浅紫一春荣，今古回看鸿羽轻。金虎铜驼秋后柳，钟鸣鼎食雨中萍。人生快意旋亦失，不保今朝如昨日。昨日侯门似市朝，今朝邸第张罗罻。世情薄恶行路难，交态反覆令心寒。破除万事无过酒，愿君一饮辄尽欢。冥冥太虚有真宰，谁复长生与久视。志何高而死绵上山，怨何深而投汨罗水。沆瀣不须餐，金石不须饵。被纨饮酒以终始，侠客耳热啸且歌，声振林木激顽鄙。
燕京卧病书怀五首
作者：欧大任
朝代：明

梦里潘舆远，三年侍奉违。灵台深寄宿，上国久思归。儿懒忧渔钓，家贫念蕨薇。何因常负米，朝夕傍慈闱。都养吾能给，长安旅食馀。人怜贫仲叔，客笑病相如。三谢雕胡饭，频窥贝叶书。白头思牧豕，只合在田庐。问讯沧江上，疮痍日可怜。射潮喧弩士，下濑请戈船。刍粟深忧里，冠缨醉影边。飨军曾不乏，今借水衡钱。辛苦防倭戍，千夫愤未消。国威虽不损，师律恐成骄。星垒连江雾，云旗蔽海潮。东南堪一尉，深仗圣明朝。伏枕惊还喜，天颜一笑开。露桃方朔献，白鹿叔卿来。灵圉多留馆，通天更筑台。岂堪沧水使，容易奏蓬莱。
燕京卧病书怀五首·其一
作者：欧大任
朝代：明

梦里潘舆远，三年侍奉违。灵台深寄宿，上国久思归。儿懒忧渔钓，家贫念蕨薇。何因常负米，朝夕傍慈闱。
燕京卧病书怀五首·其三
作者：欧大任
朝代：明

问讯沧江上，疮痍日可怜。射潮喧弩士，下濑请戈船。刍粟深忧里，冠缨醉影边。飨军曾不乏，今借水衡钱。
燕京卧病书怀五首·其二
作者：欧大任
朝代：明

都养吾能给，长安旅食馀。人怜贫仲叔，客笑病相如。三谢雕胡饭，频窥贝叶书。白头思牧豕，只合在田庐。
燕京卧病书怀五首·其五
作者：欧大任
朝代：明

伏枕惊还喜，天颜一笑开。露桃方朔献，白鹿叔卿来。灵圉多留馆，通天更筑台。岂堪沧水使，容易奏蓬莱。
燕京卧病书怀五首·其四
作者：欧大任
朝代：明

辛苦防倭戍，千夫愤未消。国威虽不损，师律恐成骄。星垒连江雾，云旗蔽海潮。东南堪一尉，深仗圣明朝。
燕京秋夜登楼怀故园
作者：欧大任
朝代：明

风起飞沙日易阴，高城吹角此登临。归人书去孤鸿杳，游子心惊落叶深。千垒浮云驱大旆，万家明月拭清砧。故园亦在沧江上，烽火年年听捷音。
燕京秋夜闻砧
作者：欧大任
朝代：明

丹凤城南夜正长，万家明月捣衣裳。忽惊落叶频沾臆，不听悲笳亦断肠。遮虏渐闻过马邑，拔营曾报破龙荒。豫愁绵折天山下，那识弓胶瀚海旁。书去再经燕草绿，梦飞不到塞云黄。玉关纵待封侯入，祇得萧萧白发郎。
燕京篇
作者：欧大任
朝代：明

万年天府国，佳气满燕州。锦绣三千里，金银十二楼。微闾作镇连恒岳，太行苍苍尽幽朔。环流瀛海入扶桑，襟带滹沱出新漷。海岳效灵符帝历，象纬分明拱辰极。缥缈天中玉殿高，岧峣汉表金茎直。千官朝谒建章宫，燎火光中望六龙。词客麒麟争献颂，山人芝草亦输供。春日鸡鸣宫钥启，春花吹入千门里。垂柳清波涨御沟，疏槐夹道通官市。列署周庐若散星，九衢走马如流水。朱轮翠幰过何穷，绣户雕栊对相起。观灯斗草竞繁华，芍药开时万树霞。银缸照夜金张宅，宝槛移春许史家。尘逐妖童九华扇，蝶迎倡女七香车。百壶芳醑欢新曲，千啭娇莺度落花。娇莺啼向歌屏上，平乐新丰惯来往。誇胡未诏长杨游，承恩曾谒甘泉仗。此时至尊在西苑，阆水蓬丘开别馆。禁籞青烟晓色浓，宫池黄鹄春波暖。通天台峻出层城，五色玄都绛节迎。仙官法箓随舆度，侍女香炉傍辇行。鸾舆玉辇万灵朝，西望明庭亦不遥。九霄青鸟年年至，八骏瑶池日日邀。苍龙愿捧轩辕驭，昆崙更接崆峒路。一闻八伯《白云歌》，不羡相如《大人赋》。
燕京迁居城南次韵答张鸿与伦绍周见讯
作者：欧大任
朝代：明

碣石宫前偶卜居，都亭奏记未堪书。上林亦有相如赋，五色云中望玉舆。浮沉燕市结交新，击筑酣呼满四邻。君看龙门谁奋袖，自怜不识汉平津。
燕京迁居城南次韵答张鸿与伦绍周见讯·其一
作者：欧大任
朝代：明

碣石宫前偶卜居，都亭奏记未堪书。上林亦有相如赋，五色云中望玉舆。
燕京迁居城南次韵答张鸿与伦绍周见讯·其二
作者：欧大任
朝代：明

浮沉燕市结交新，击筑酣呼满四邻。君看龙门谁奋袖，自怜不识汉平津。
燕京送舍弟经季南还
作者：欧大任
朝代：明

归人不忍送，况是雁行疏。愧尔求初服，先予问隐居。良常茅氏宅，鄮上陆云书。岂必栖名岳，朱明有弊庐。
燕子楼
作者：欧大任
朝代：明

舞从掌上罢新欢，化作乌衣梦亦残。单翼不堪寻阁道，双栖宁复傍阑干。彭城落月枝枝恨，濉水秋风岁岁寒。何事蛾眉怨颜色，古来惟有报恩难。
燕子矶上俯江亭
作者：欧大任
朝代：明

江流渺渺早潮回，江上孤登百尺台。万里楼船春浪里，片帆东过海门来。